Zaustavimo apatridiju među decom u Evropi\nponedeljak, 13. jun 2016.\nVećina dece bez državljanstva u evropskim državama, rođena je u Evropi; mnogi od njih danas ne bi bili bez državljanstva da su sve ove države, u skladu sa međunarodnim pravom, imale pravne mere zaštite od pojave apatridije među decom. Zabrinjavajuće je da više od polovine zemalja u Evropi ne ispunjava ove obaveze, čime uskraćuje državljanstvo hiljadama dece širom kontinenta.\nApelujemo na sve evropske države da:\nPristupe Konvenciji Ujedinjenih nacija o statusu lica bez državljanstva iz 1954. godine i Konvenciji o smanjenju broja lica bez državljanstva iz 1961. godine;\nPopune praznine u svojim zakonima i praksi u cilju primene sveobuhvatnih mera zaštite da bi se utvrdilo i dodelilo državljanstvo deci koja su rođena na njihovim teritorijama, a koja bi inače ostala bez državljanstva ubrzo nakon rođenja;\nObezbediti pristup besplatnom i univerzalnom upisu činjenice rođenja u cilju sprečavanja apatridije.\nNijedno dete ne sme ostati bez državljanstva. Apatridija je problem koji je potpuno rešiv. Konvencije Ujedinjih nacija pružaju jasan pravni okvir za definisanje i rešavanje problema lica bez državljanstva. Uspostavljanjem mera zaštita u zakonima o državljanstvu koje bi obezbedile da svako dete rođeno na teritoriji jedne države ima pravo na državljanstvo, ako bi inače ostalo bez državljanstva, zaustavili bi smo pojavu lica bez državljanstva u okvirima jedne generacije!\nZa više informacija, videti: Pomozite nam da zaustavimo apatridiju među decom u Evropi\nPročitano 8659 puta


Varhelji odgovorio evropskim poslanicima: Izveštaj ODIHR-a o izborima biće osnova za ocenu EK - European Western Balkans\nVarhelji odgovorio evropskim poslanicima: Izveštaj ODIHR-a o izborima biće osnova za ocenu EK\nKomesar Oliver Varhelji; Foto: Evropska unija\nBRISEL – Evropski komesar za susedstvo i proširenje Oliver Varhelji odgovorio je na pismo evropskih poslanika iz redova Socijalista i demokrata (S&D) od 4. juna, u kojem su izrazili zabrinutost povodom stanja demokratije i političke situacije u Srbiji.\n“Molim vas, dozvolite mi da vas uverim da pomno pratimo razvoj događaja u Srbiji. Srbija je ključan partner za EU i napravila je strateški izbor da se pridruži Uniji. Kredibilitet ove posvećenosti zavisi od jasne javne komunikacije Vlade Srbije i primene neophodnih reformi”, stoji u odgovoru u koji je European Western Balkans imao uvid.\nKada je reč o parlamentarnim, pokrajinskim i lokalnim izborima 21. juna, Varhelji je napisao da je važno da svi politički akteri imaju puno poverenje u izborni proces.\n“Izbori treba da se održe u skladu sa preporukama OEBS-ove Kancelarije za demokratske institucije i ljudska prava (ODIHR). Pozdravljam slanje specijalne misije ODIHR-a za posmatranje izbora, posebno u trenutnim teškim uslovima povezanim sa COVID-19. Njihovo izveštavanje biće važna osnova za ocenu Komisije”, napisao je Varhelji.\nVarhelji je dodao da su, posebno u trenutnim uslovima, kada su određene aktivnosti još uvek ograničene, uloga slobodnih medija, jednaki uslovi za sve političke igrače i proaktivna uloga medijskih regulatora važna.\n“U ovom svetlu, od ključnog značaja je da vlasti u Srbiji nadograde i u potpunosti primene obaveze preduzete u okviru međupartijskog dijaloga koji je vodio Evropski parlament”, napisao je on.\nU zaključku, Varhelji se osvrnuo na kritiku poslanika povodom potpisivanja Instrumenata o pretpristupnoj pomoći 29. maja, koje se, prema njihovom mišljenju, moglo protumačiti kao podrška jednoj od strana tokom izborne kampanje.\nKomesar je naglasio da će ovaj instrument biti od koristi državi u celini i njenim građanima, kao i da je pridavanje značaja podršci koju Srbija dobija od EU ključan element komunikacione strategije EU na Zapadnom Balkanu.\nPodsećamo, deset poslanika u Evropskom parlamentu iz redova Socijalista i demokrata poslalo je pismo komesaru Varheljiju 4. juna, u kojem su, između ostalog, naveli da srpski lideri i njihove izjave sada ugrožavaju demokratiju, da informacije koje trenutno predstavlja srpska Vlada i druge institucije pokazuju iskrivljenu sliku izbornog procesa i da situaciju još više otežava gotovo potpuna kontrola medija od strane vladajućih političkih stranaka.\nPoslanici su izrazili zabrinutost zbog zakazivanja izbora za 21. jun bez konsultacije sa opozicijom i činjenice da misija Evropskog parlamenta ne može da dođe da posmatra izbore u Srbiji zbog mera predostrožnosti povodom koronavirusa.\nPismo Varheljiju potpisali su, između ostalih, potpredsednica Evropskog parlamenta Klara Dobrev, predsedavajuća Delegacije EP za Srbiju Tanja Fajon, kao i četiri poslanika iz vladajuće italijanske Demokratske partije.\nEvropska komisijaEvropski parlamentIzbori u Srbiji 2020Oliver VarheljiSocijalisti i demokrate\nPružaoci usluga od opšteg ekonomskog interesa zanemaruju Zakon o zaštiti potrošača


Obuka iz vazduhoplovstva | SGS Srbija\nUsluge obuke Obuka iz vazduhoplovstva\nSGS-ovi kursevi obuke iz vazduhoplovstva pružaju osnovne veštine profesionalcima u ovoj industriji.\nVazduhoplovna industrija mora da zadovolji najviše nivoe bezbednosti bez obzira na to da li radite u projektovanju i proizvodnji ili nudite usluge remonta i popravki.\nKako biste bili u toku sa najnovijim industrijskim standardima i veštinama, uključujući i standard za menadžment kvalitetom AS 9100, vašim ljudima je potrebna uspešna obuka. Naši kursevi obuke iz vazduhoplovstva pružaju znanje i veštine potrebne za poboljšanje i razvoj vašeg poslovanja. Pomažemo učesnicima da razviju profesionalne veštine za unapređenje karijere i istovremeno pomažemo vašoj organizaciji da poveća efikasnost, smanji rizike i stekne prednost u odnosu na konkurenciju.\nZašto treba da izaberete SGS-ove kurseve obuke iz vazduhoplovstva?\nKao vodeća ustanova koja nudi kurseve obuke iz vazduhoplovstva, pružamo vam iskustvo i stručnost koji će vam pomoći da maksimalno iskoristite svoj budžet za obuke. Naši tehnički stručnjaci i niz različitih obuka vam pomažu da uspešnije dostignete ciljeve obuke.\nDa biste saznali više o kursevima obuke iz vazduhoplovstva, pročitajte tekst u nastavku ili nas kontaktirajte.


Sarajevo: Ostali bez đačkih knjižica zbog jezika - Svet - Dnevni list Danas\nPočetna » Svet » Sarajevo: Ostali bez đačkih knjižica zbog jezika\nSarajevo: Ostali bez đačkih knjižica zbog jezika\nUčenici jednog broja škola u Sarajevu nisu dobili knjižice o postignutom uspehu na polugodištu jer se njihovi roditelji nisu izjasnili o jeziku od tri zvanična jezika.\n0Piše: Fonet 11. januara 2019. 20.13\nPred roditeljima je bio izbor jezika koji će zameniti kovanicu „Bosanski/Hrvatski/Srpski jezik“. Predsednik Sindikata osnovnog vaspitanja i obrazovanja Kantona Sarajevo Saudin Sivro rekao je da se i pored upozorenja dogodilo najgore, a to je da su neka deca diskriminisana.\n„To su one najgore situacije gde se gluposti odraslih odražavaju na decu“, rekao je Sivro. Sindikat obrazovanja Kantona Sarajevo početkom školeske godine kritikovao je odluku o izboru jezika i naglašavao da bi voleo da nastavnici, roditelji i deca biraju između kvalitetnih programa i sadržaja, a ne da raspravljaju o tome kako će se taj predmet zvati, prenosi klix.ba.\nDeca, jezik, SarajevoBeograd


Za agronome i šumare 3 mlrd. dinara - Bizlife.rs\nZa agronome i šumare 3 mlrd. dinara\n17:48 Beograd, 06.12.2011.\nMinistarstvo poljoprivrede predalo je Vladi predlog agrarnog budžeta za 2012. koji predviđa tri milijarde dinara za šumare i agronome koji će dobiti posao 2012.\nMinistar poljoprivrede i trgovine Srbije Dušan Petrović precizirao je da je u agrarnom budžetu za potrebe angažovanja agronoma predviđeno 2,5 milijardi dinara, a za šumare 500 miliona dinara.\nMinistar međutim nije precizirao koliko iznosi ukupan budžet.\n“Nije red da o budžetu govorim u javnosti pre nego što imamo razumnu i dobru debatu u Vladi o budžetima ovog i drugih ministarstava”, rekao je Petrović novinarima u Kragujevcu.\nPetrović je najavio i da su u predlogu budžeta vrlo jasni planovi za povećanje obradivih poljoprivrednih površina pod navodnjavanjem u narednoj godini.\nOn je precizirao da se to pre svega odnosi na “potpuno dovodjenje u red”, odnosno čišćenje postojeće kanalske mreže, za šta je potrebno nešto više od tri milijarde dinara, a što će omogućiti navodnjavanje novih 130.000 hektara koji su u posedu skoro 70.000 porodica.\nPetrović je zaključio da povećanje površina pod navodnjavanjem ne zahteva “enormna ulaganja”, i da bi Srbija za naredne četiri godine mogla da sa trenutnih 100.000 hektara obradivog zemljišta pod navodnjavanjem dodje na 1,1 miliona hektara.\nPetrović je podsetio da se Srbija ne nalazi pri dnu evropske lestvice kada je reč o navodnjavanju, jer se u našoj zemlji navodnjava manje od jedan odsto ukupnih obradivih poljoprivrednih površina.\nPetrović je, međutim, istakao da je nesporno da će biti izdvojena sredstva za unapređenje mlekarske industrije, povećanje poljoprivrednog zemljišta pod sistemima za navodnjavanje, kao i za realizaciju projekata za zapošljavanje diplomiranih inženjera poljoprivrede i šumarstva.\nMinistar je precizirao da premije za mleko od pet dinara po litru i davanja od 25.000 dinara po umatičenom grlu sigurno neće biti manja nego u ovoj godini\nPetrovć je izjavio i da će u Srbiji ove godine biti otkupljeno od pet do deset odsto više mleka nego prošle godine.\nOn je precizirao da će ove godine biti otkupljeno više od 800 miliona litara mleka, a da je prošle god otkupljeno 764 miliona litara.\nPrilikom posete kragujevackoj mlekari “Megle” Petrović je kazao da u Srbiji trenutno proizvodi mleko i prodaje mlekarama oko 50.000 farmera.\n“Do kraja ove godine će u potpunosti biti isplaćene subvencije u mlakarskoj industriji, odnosno premije za mleko od pet dinara po litru i davanja od 25.000 dinara po matičnom grlu za genetski razvoj stočarstva”, kazao je on.\nPetrović je naveo da je do sada za te naknade isplaćeno 3,5 milijardi dinara. On je pozvao proizvodjače mleka da se priključe organizovanoj preradi i proizvodnji, “jer imaju dobre uslove za to”.


Vigins odbija da se vakciniše, zbog toga možda neće igrati NBA utakmice\nAmerikanci surovo odgovaraju nevakcinisanima – kazna od 350.000 po utakmici!\nAmerički košarkaš Endrju Vigins zabrinuo je svoje Golden Stejt Voriorse zbog izjave da ne želi da se vakciniše protiv virusa korona, čime može da ugrozi narednu sezonu u NBA ligi.\nVigins je tokom ove godine izjavio da se neće vakcinisati „sem ako ne bude primoran“, što nije u skladu sa najnovijim pravilnikom NBA lige.Najjača košarkaška liga sveta nedavno je objavila pravilnik prema kojem će tokom utakmica morati da se poštuju sve mere koje su na snazi u državama u kojima se mečevi odigravaju, a San Francisko, u kojem Golden Stejt igra utakmice, zbog toga nije pogodno mesto za Viginsa.Zakon koji je na snazi u San Francisku kaže da je potrebno da budete potpuno vakcinisani kako biste prisustvovali bilo kakvim događajima u zatvorenom.Ukoliko ne bude vakcinisan, to znači da Vigins neće moći da igra za Voriorse na utakmicama na domaćem terenu, ali i na mnogobrojnim gostovanjima, čime bi gubio više od 350.000 dolara po utakmici.Kako su preneli američki mediji, čelnici Voriorsa su Viginsa spojili sa jednim doktorom koji je trebalo da mu objasni prednosti vakcinacije, ali to nije pomoglo 26-godišnjaku iz Toronta da promeni odluku.Poslednja nada za Golden Stejt i njegove navijače je ta da Vigins dobije dozvolu da bude nevakcinisan iz religioznih razloga, što je jedna od mogućnosti koju je uvela NBA liga.\nsport, vakcinacija, nba, košarka\n© AFP 2021 / HARRY HOWAmerički košarkaš Endrju Vigins\nKanadski košarkaš Endrju Vigins zabrinuo je svoje Golden Stejt Voriorse zbog izjave da ne želi da se vakciniše protiv virusa korona, čime može da ugrozi narednu sezonu u američkoj NBA ligi i dobije paprenu kaznu.\nVigins je tokom ove godine izjavio da se neće vakcinisati „sem ako ne bude primoran“, što nije u skladu sa najnovijim pravilnikom NBA lige.\nNajjača košarkaška liga sveta nedavno je objavila pravilnik prema kojem će tokom utakmica morati da se poštuju sve mere koje su na snazi u državama u kojima se mečevi odigravaju, a San Francisko, u kojem Golden Stejt igra utakmice, zbog toga nije pogodno mesto za Viginsa.\nZakon koji je na snazi u San Francisku kaže da je potrebno da budete potpuno vakcinisani kako biste prisustvovali bilo kakvim događajima u zatvorenom.\nUkoliko ne bude vakcinisan, to znači da Vigins neće moći da igra za Voriorse na utakmicama na domaćem terenu, ali i na mnogobrojnim gostovanjima, čime bi gubio više od 350.000 dolara po utakmici.\nKako su preneli američki mediji, čelnici Voriorsa su Viginsa spojili sa jednim doktorom koji je trebalo da mu objasni prednosti vakcinacije, ali to nije pomoglo 26-godišnjaku iz Toronta da promeni odluku.\nPoslednja nada za Golden Stejt i njegove navijače je ta da Vigins dobije dozvolu da bude nevakcinisan iz religioznih razloga, što je jedna od mogućnosti koju je uvela NBA liga.\nZarađuje 33 miliona godišnje, ali – odbija da igra!\n23 Septembar, 12:52\n„Ode kući, pije pivo, jaše konje... On je prirodno neverovatan“\n22 Septembar, 15:11\nBogdanović za Sputnjik: Kritikujem sistem – zbog Srbije /video/\n31 Avgust, 21:36


Vučić ukida zakon, penzije veće od pet do 25 odsto – Borba\nPredsjednik Srbije Aleksandar Vučić izjavio je da je odlučeno da se ukine Zakon o privremenom smanjenju penzija. On je kazao da je ta odluka donijeta zajedno sa predsjednicom Vlade Srbije Anom Brnabić poslije teških i višemjesečnih pregovora sa Međunarodnim monetarnim fondom.\nRekao je da bi volio da Vlada bude u mogućnosti da to primijeni već od novemba, a u svakom slučaju od naredne godine.\nVučić je istakao da će uvećanje penzija u odnosu na 2018. godinu iznositi između pet i 25 odsto, a u odnosu na 2014. godinu između 8,4 i 13,3 odsto.\nKako je objasnio, svi koji su imali penzije veće od 37.000 dinara a koji su u 2018. primali nešto manje nego 2014. imaće znatno više nego prije 2014. godine. Ko je primao 50.000 dinara 2014. imaće ukupno povećanje 9,1 odsto i 54.541 dinar.\nVučić je kazao da je najveći problem bio sa 1.191.000 penzionera koji primaju do 30.000 dinara, jer bi oni samo ukidanjem zakona dobili povećanje samo od 2,8 odsto i zato je odlučeno da se njima ponovo poveća penzija za dodatnih pet odsto. Zato će oni imati ukupno povećanje u odnosu na 2014. godinu između 10,4 odsto i 13,3 odsto. Oni koji primaju do 25.000 dinara imaće 10,4 odsto, a oni preko 30.000 dinara 13,3 odsto.


Maksimalno se “zakuvalo” na Jadranu: Mirna samo Zvezda | Novosti.RS\nMaksimalno se “zakuvalo” na Jadranu: Mirna samo Zvezda\n17. 02. 2015. u 09:25\nAndrić (Partizan) u raspravi sa Kukom (Budućnost) Foto N. Paraušić\nPartizan će voditi žestoku borbu sa Budućnošću i Cedevitom za pozicije dva, tri i četiri. Teoretski crno-beli mogu završiti i kao peti\nNEŠTO što je pre samo nekoliko nedelja izgledalo kao naučna fantastika, danas više uopšte nije nerealno. Moguće je da nećemo gledati srpski obračun u polufinalu plej-ofa Aba lige, jer se maksimalno "zakuvalo" u borbi za pozicije 2, 3 i 4. Partizan može da bude drugi, treći i četvrti (doduše čak i peti ako bude imao isti broj pobeda kao Olimpija, pa bi ostao bez plej-ofa) na kraju regularnog dela, a to bi značilo da se neće sresti sa neprikosnovenom Crvenom zvezdom.\nBudućnost je izgubila tri od četiri poslednja meča i lošom serijom prilično ugrozila drugu poziciju, koja se dugo činila nedodirljivom za najbliže pratioce. Podgoričani su porazom u Ljubljani potpuno otvorili bitku za raspored pozicija iza Crvene zvezde, koja je tim neuspehom Budućnosti matematički obezbedila prvo mesto.\nJasno je da predstoji buran i neizvestan rasplet, ali tek posle nacionalnog kupa, koji će se igrati od četvrtka u Nišu. Već u sledećem kolu regionalne lige čeka nas "večiti" derbi u kojem će crno-beli biti domaćini. Posle toga Partizan gostuje Megi, čeka Zadar i na kraju odlazi u Podgoricu, gde će, najverovatnije, igrati meč koji će o svemu da odluči.\nUz taj duel Budućnost - Partizan, predstoji i još jedan međusobni sudar kandidata za najviše pozicije: Cedevita - Budućnost u Zagrebu u pretposlednjem, 25. kolu. Zbog toga je i mnogo kombinacija kada je rasplet u pitanju, pošto može da se dogodi i da sva tri kluba na kraju regularnog dela imaju isti broj pobeda.\nPartizan je u međusobnim duelima slabiji od Cedevite, a kod kuće je izgubio od Budućnosti sa 72:61, dok Zagrepčani imaju brejk u Podgorici. Zbog toga bi najverovatnije morao da ima trijumf više da bi bio treći ili drugi, što je sigurno velika želja Vujoševićevog tima na krilima devet trijumfa u nizu. Hrvatski predstavnik ima najbolju poziciju, pošto bi pobedom nad Crnogorcima na svom parketu bili bolji u međusobnim duelima od oba rivala, a i najbolji u eventualnom krugu sa tri tima.\nPrvi zadatak crno-belih su bar dve pobede u poslednja četiri kola, kako bi matematički obezbedili učešće i plej-ofu, dok istovremeno sanjaju o poziciji dva, koja bi im donela prednost domaćeg terena u dvoboju koji će odlučivati o plasmanu u Evroligu.\nSolnok - BUDUĆNOST\nPartizan - Cedevita 50:70, 76:64\nPartizan - Budućnost 61:72, 26. kolo\nBudućnost - Cedevita 70:80, 25. kolo


Šešelj od Haga traži 12 miliona eura! – Magazin Plus\nHome/Šešelj od Haga traži 12 miliona eura!\nŠešelj od Haga traži 12 miliona eura!\nLider SRS Vojislav Šešelj zatražio je od Haškog tribunala naknadu štete u iznosu od 12 miliona eura, saopšteno je iz Haga.\nKako se navodi u saopštenju, Šešelj traži odštetu zbog, kako je naveo, neosnovanog pritvora pošto je u pritvorskog jedinici tog suda već 11 i po godina.\nŠešelj je, u zahtjevu Tribunalu podnesenom 10. juna, podsjetio da se 24. februara 2003. godine dobrovoljno predao Međunarodnom sudu u Hagu i da je od tada u pritvoru u Sheveningenu.\nPozivajući se na Međunarodni pakt o građanskim i političkim pravima, Evropsku konvenciju za zaštitu ljudskih prava i osnovnih sloboda, protokol sedam te Konvencije, Rimski statut Međunarodnog krivičnog suda, on je naveo da bi bilo “krajnje nevjerovatno da međunarodni standardi… ne važe ili se ne primjenjuju u MKSJ”.\nŠešelj je stoga zatražio da naknadu štete “zbog izgubljene zarade, neiskorištenih prava iz radnog odnosa, izgubljenih doprinosa za penzijsko i invalidsko osiguranje, troškova posjeta članova porodice, troškova boravka u pritvoru i svega što slijedi kao materijalna i nematerijalna šteta”, navedeno je u podnesku.\nLider radikala je istakao da trpi i indirektnu štetu zbog nemogućnosti rada i zarađivanja, da su mu povrijeđeni ugled i čast, kao i da “zbog trajnog oštećenja zdravlja tokom 135 mjeseci pritvora ima pravo na novčanu naknadu u obliku novčane doživotne rente”.\nPodsjećajući da je u Hag otišao s mjesta poslanika u Skupštini Srbije, što bi, kako je naveo, bio sve do sada da nije u pritvoru, on je izračunao da bi za 11 i po godina zaradio 210.245 eura bruto plate s paušalom, a na ime dnevnica još 11.927 eura.\nŠešelj je izračunao i da troškovi posjeta članova njegove porodice iznose 502.067 eura, a posjeta članova SRS, pravnih savjetnika i porodičnih prijatelja ukupno 121.257,50 eura.\nTroškovi njegovog boravka u pritvoru iznose, prema Šešeljevoj računici, 138.900 eura za nabavku hrane, pića i telefonske razgovore.\nZbog trajnog oštećenja zdravlja, Šešelj je procijenio da doživotna renta od 2.000 eura mjesečno treba ukupno da iznosi 280.800 eura.\nNaknada za povrede časti i širenje neistinitih navoda trebalo bi, prema njegovoj računici, da bude 675.000 eura.\nKao naknadu za duševne bolove, Šešelj je zatražio 5.150.000 eura, za fizičke bolove zbog zdravstvenog stanja još 470.000 eura, a za pretrpljeni strah 337.933 eura.\nOn je naveo da su troškovi odbrane iznosili 3.941.561 eura i da bi naknada nematerijalne štete za članove njegovog domaćinstva trebalo da bude 310.309, 50 eura.


Rusija i Jermenija formiraju Ujedinjenu grupu oružanih snaga - Sputnjik Srbija\n00:33 28 Januar 2020\nRusija i Jermenija formiraju Ujedinjenu grupu oružanih snaga\n11:31 16.08.2016 Preuzmite kraći link\nZamenik ministra odbrane Rusije Anatolij Antonov izjavio je da je u toku završna faza pripreme sporazuma o formiranju Ujedinjene grupe oružanih snaga Rusije i Jermenije.\nIstovremeno, ministar odbrane Rusije Sergej Šojgu je u toku pregovora predložio da se potpiše sporazum o saradnji u oblastima otkrivanja i procene radijacijske, hemijske i biološke situacije u interesu Ujedinjene grupe oružanih snaga.\nJermenija ratifikovala sporazum o jedinstvenom sistemu PVO sa Rusijom\n„Realizacijom tog sporazuma će se precizirati koraci zajedničkih akcija u toj sferi i blagovremeno davati neophodne informacije vojskama Rusije i Jermenije“, rekao je Antonov.\nOn je rekao da Rusija na Jermeniju gleda kao na svog saveznika i ključnog partnera u Južnom Kavkazu.\n„Mi uspešno sarađujemo u okviru međunarodnih struktura, pre svega u ODKB-u. Takav nivo saradnje omogućava da operativno rešavamo sva goruća pitanja i da blagovremeno reagujemo na sve promene u regionu“, rekao je Antonov.\nPrema njegovim rečima, Rusija i Jermenija su potpisale preko 50 ugovora i sporazuma o saradnji u vojnoj oblasti, a rad na daljem razvoju normativne i pravne osnove za saradnju se nastavlja.\nsporazumi, formiranje, oružane snage, Anatolij Antonov, Jermenija, Rusija


Plate direktora u javnim preduzećima do 3.000 KM - INFORMACIJA JE KAPITAL - Capital.ba\n26. mar. 2014. 16:32 Objavljeno u FINANSIJE\nBANJALUKA, Vlada Republike Srpske utvrdila je Prijedlog ugovora o radu između poslodavca i direktora javnih preduzeća i izvršnih direktora u tim preduzećima, kojim je regulisano da plata direktora, zajedno sa ostalim primanjima po osnovu radnog odnosa, ne može biti veća od 3.000 KM, uvećana za 0,5 odsto za svaku navršenu godinu radnog staža i pripadajuće poreze i doprinose.\n“Predstavnici `Akcijskog fonda Republike Srpske` i `Fonda za restituciju Srpske` u skupštinama akcionara nemaju pravo na naknadu za svoj rad”, saopšteno je iz Biroa Vlade za odnose s javnošću.\nSjednica Vlade Srpske biće nastavljena sutra. Srna\nKljučne riječi: direktori, izbor, plate, preduzeca, vlada republike srpske\nSlijedi “kresanje” najvećih plata u Srbiji\nDirektoru plata teška 11.250 KM\nSrbija, zemlja direktora, svaki peti rukovodilac EPS-a


03.06.2020 UO Vijeća za provedbu mira\nPolitički direktori Upravnog odbora Vijeća za provedbu mira (Peace Implementation Council – PIC) sastali su se putem video-linka 2. i 3. juna 2020. godine kako bi razmotrili stanje provedbe Općeg okvirnog sporazuma za mir, koji i dalje predstavlja temelj za stabilnu, sigurnu i prosperitetnu Bosnu i Hercegovinu (BiH). Upravni odbor PIC-a podsjetio je sve strane na obavezu da u potpunosti poštuju Mirovni sporazum, sve njegove anekse i odluke visokog predstavnika. Upravni odbor je još jednom potvrdio svoje neupitno opredjeljenje za teritorijalni integritet i temeljnu strukturu BiH kao jedinstvene i suverene države, koja se sastoji od dva entiteta. Upravni odbor je ponovio da entiteti nemaju pravo na otcjepljenje od BiH i da oni pravno postoje samo na osnovu Ustava BiH. Upravni odbor je podsjetio vlasti u BiH da je Ustav BiH sastavni dio Općeg okvirnog sporazuma za mir i da su odluke Ustavnog suda BiH konačne i obavezujuće i moraju se provoditi. Upravni odbor je još jednom potvrdio svoju punu podršku visokom predstavniku u osiguranju punog poštivanja Općeg okvirnog sporazuma za mir u BiH i provođenju njegovog mandata u skladu sa Aneksom 10 i odgovarajućim rezolucijama Vijeća sigurnosti UN-a, što ostaje nepromijenjeno. Upravni odbor je podvukao da međunarodna zajednica i dalje zadržava potrebne instrumente za osiguranje provedbe Općeg okvirnog sporazuma za mir. Naglasio je potrebu za punom implementacijom programa 5+2, što je i dalje uvjet za zatvaranje Ureda visokog predstavnika.\nUpravni odbor PIC-a pozdravio je napore vlasti na svim nivoima u borbi protiv pandemije covid-19, koji su doprinijeli sprečavanju širenja pandemije i minimiziranju broja smrtnih slučajeva. Stavljanjem po strani aktualnih političkih nesuglasica, funkcioniranje institucija zaduženih za donošenje odluka na državnom nivou imalo je ključnu ulogu u borbi protiv pandemije. Upravni odbor PIC-a želi pohvaliti građane BiH za suočavanje s ovim izvanrednim okolnostima uz značajan stepen discipline, solidarnosti i jedinstva, te izražava svoje saučešće porodicama koje su tokom pandemije izgubile svoje najmilije. Upravni odbor PIC-a pozdravio je ukidanje vanrednog stanja u entitetima i Brčko Distriktu i vraćanje vlada i skupština radnim aktivnostima u skladu s uobičajenim procedurama. Upravni odbor PIC-a poziva organe vlasti na svim nivoima da koordiniraju svoje napore u cilju ekonomskog oporavka cijele BiH, te pozdravlja odluku Vijeća ministara BiH od 2. juna o raspodjeli zajma od 330 miliona eura Međunarodnog monetarnog fonda u skladu sa postojećim dogovorom.\nUpravni odbor PIC-a poziva organe vlasti BiH da provedu potrebne reforme koje se odnose na vladavinu prava i borbu protiv korupcije, koje su također dio programa EU intergracija. Upravni odbor PIC-a naglasio je da su reforme u oblasti pravosuđa osnovni prioritet i izrazio opredijeljenost međunarodne zajednice da pomogne organima vlasti BiH u ovim nastojanjima. Upravni odbor PIC-a pozvao je političke stranke koje imaju svoje predstavnike u Parlamentu BiH da pokažu svoju opredijeljenost za provedbu pravosudne reforme, uključujući i putem aktivnosti Istražne komisije Predstavničkog doma BiH za procjenu stanja u pravosuđu BiH. Upravni odbor PIC-a primio je k znanju potrebu da se izvrši reforma Visokog sudskog i tužilačkog vijeća (VSTV) kako bi se rješavala pitanja sukoba interesa i druga pitanja vezana za integritet, ojačala neovisnost, disciplinska i profesionalna odgovornost i omogućili pravni lijekovi protiv odluka VSTV-a, pozivajući sve organe vlasti da što prije osiguraju donošenje izmjena i dopuna Zakona o VSTV-u.\nPripreme i usvoje akcioni plan za 14 ključnih prioriteta iz mišljenja Evropske komisije i započnu njegovu implementaciju. Pripreme metodologiju Programa integriranja BiH u Evropsku uniju.\nImenuju novu Vladu Federacije, kao i vlade Hercegovačko-neretvanskog kantona i Kantona 10, koje su još uvijek neimenovane, a ovi kantoni funkcioniraju s vladama iz prethodnih mandata koje su na vlasti više od godinu i po nakon održavanja općih izbora u oktobru 2018. godine, i popune upražnjene pozicije na svim nivoima vlasti, uključujući i pravosuđe i ključne državne agencije.\nPripreme i provedu lokalne izbore u cijeloj zemlji, osiguravajući njihovo provođenje na slobodan, pošten i siguran način u skladu s evropskim standardima. Uzdrže se retorike koja poziva na podjele i destabilizaciju tokom predizborne kampanje za lokalne izbore 2020. godine, i da se umjesto toga fokusiraju na izazove s kojima se suočavaju organi na lokalnom nivou vlasti, a koji utječu na život i egzistenciju građana.\nProvedu presudu u predmetu Sejdić/Finci, kao i s tim povezane odluke Evropskog suda za ljudska prava, što je i dalje neispunjena obaveza nakon više od deset godina, i suzdrže se od poduzimanja zakonodavnih ili političkih mjera koje bi dodatno otežale provedbu ovih odluka.\nJačaju saradnju između svih nivoa vlasti u BiH i osiguraju odgovarajuća sredstva za rukovođenje migracijama, što su isključive nadležnosti države, te podijele teret osiguranja smještaja za migrante. U skladu s međunarodnim pravom, restriktivne mjere kojima se ograničava kretanje migranata moraju biti ukinute.


Vesti online / Vesti / Srbija / "Tači nije dobar čovek da vodi pregovore Beograda i Prištine"\n"Tači nije dobar čovek da vodi pregovore Beograda i Prištine"\nZamenik kosovskog premijera Fatmir Ljimaj rekao je da kosovski predsednik Hašim Tači nije dobar čovek za vođenje razgovora između Prištine i Beograda.\nOn je naveo i da vlada još uvek nije donela odluku ko će voditi ove razgovore, prenosi prištinska “Gazeta ekspres”.\nLjimaj je rekao i da će Inicijativa imati problem ako ove razgovore predvodi Hašim Tači.\n- Mi zahtevamo da ove razgovore vodi onaj ko ima poverenje svih partija u vladi i Skupštini Kosova - rekao je on i dodao da sve partije treba da iznesu svoje mišljenje kada je reč o pitanju dijaloga.\nHaradinaj je govorio u ime svoje partije. Vlada, Skupština i ostale partije nisu još uvek iznele svoje mišljenje o tome ko će voditi ove razgovore“, naveo je Ljimaj.\nOn je dodao da će Inicijativa za Kosovo tražiti da vođa dijaloga podnosi izveštaj o svemu šta se dešava u Briselu.


Samovozeći automobili i noviteti-može filmovi, ali ne i mobilni telefon\nSamovozeći automobili u Velikoj Britaniji mogli bi izmenama zakona da dobiju i nove mogućnosti.\nKorisnicima samovozećih automobila u Velikoj Britaniji moglo bi biti dozvoljeno da gledaju filmove na autoputu, ali će im biti zabranjeno korišćenje mobilnih telefona.\nTo je predloženo planiranim izmenama Zakona o automatskim vozilima, a promene koje je predložio sektor za transport (DfT), omogućiće onima na sedištu vozača da koriste ugrađene ekrane automobila za gledanje filmova i TV programa, prenosi Gardijan.\nŠta još nalažu nova pravila?\nNova pravila takođe nallažu da će osiguravajuće kompanije biti finansijski odgovorne za nezgode u samovozećim automobilima, a ne pojedinačno vozači .\nMeđutim, oni za volanom moraju biti spremni da nastave kontrolu nad vozilom kada se to od njih zatraži – na primer kada se približe izlazima sa autoputa.\nOve mere vlada je opisala kao privremenu meru za podršku ranom uvođenju samovozećih vozila.\nIako trenutno ne postoje vozila odobrena za samostalnu vožnju na putevima u Velikoj Britaniji, to bi moglo biti odobreno kasnije ove godine.\nKako će se početi sa primenom propisa?\nUvođenje tehnologije će verovatno početi sa vozilima koja putuju malim brzinama na autoputevima, kao što je u zagušenom saobraćaju.\nU aprilu 2021., najavljeno je da će biti dozvoljena vožnja bez upotrebe ruku u vozilima sa tehnologijom zadržavanja trake na zakrčenim autoputevima.\nPostojeća tehnologija, uključujući tempomat i automatsko zaustavljanje/start, klasifikovana je kao „pomoćna“, što znači da korisnici moraju da imaju punu kontrolu.\nTrudi Harison, ministarka saobraćaja, rekla je da su ažuriranja rezultat javnih konsultacija i da će predstavljati “veliku prekretnicu u bezbednom uvođenju samovozećih vozila”.\nStiv Guding, direktor istraživačkog centra za promotorstvo RAC fondacije, rekao je:\n„Kodeks autoputa je ažuriran nekoliko puta poslednjih godina kako bi odražavao svet transporta koji se brzo menja u kome živimo, a ovi najnoviji dodaci će nam pomoći da razumemo šta moramo i šta ne smemo da radimo dok idemo napred ka okruženju u kojem se automobili sami voze”.\nPredlozi dale pravne komisije, kada će početi primena?\nRanije ove godine, Pravna komisija Engleske , Velsa i Škotske objavile su zajednički izveštaj, u kojem su preporučili uvođenje novog Zakona o automatskim vozilima.\nPredlozi zakona bi bili da, kada je automobil ovlašćen da se “samovozi“, a te karakteristike su u upotrebi, korisnik više ne bude odgovoran za to kako automobil vozi, već kompanija koja je dobila dozvolu.\nVlade očekuju da će imati pun regulatorni okvir koji će podržati široku primenu tehnologije vozila bez vozača do 2025. godine.\nAutoputevi/izmene/pravila/samovozeći automobili/velika britanija\nParking u Beogradu narednih dana BESPLATAN: Evo kad se vraća naplata\n“Planiramo dalja ulaganja u kvalitet mreže”\n04/11/2021 | 14:18\nIstorijski nalazi: HPV vakcina smanjuje rizik od raka grlića materice za 90%


Vučić: Nisam kao Milošević, ali u moje vrijeme neće biti poraza | Radio Bihać\nSubota, 23.02.2019 - 05:46\nVučić: Nisam kao Milošević, ali u moje vrijeme neće biti poraza\nSrbija stvari mora da riješava razgovorima, a vidjećemo u budućnosti kakvim, u kom formatu i na koji način, ocijenio je sinoć za RTS predsjednik Srbije Aleksandar Vučić.\nOn je istakao da je imao otvoren i sadržajan razgovor sa visokom predstavnicom Evropske unije Federikom Mogerini, ali su se dogovorili da detalje ne iznose u javnost.\nI kada imate najteže sukobe i najteže ratove, morate da težite da probleme rješavate razgovorom, izjavio je Vučić za RTS i napomenuo da ne želi da se obazire na pisanje pojedinih domaćih i stranih medija da je neko namjerno htio da izazove inicidente u Mitrovici ili da „žrtvuje Marka Đurića“.\nSaglasili smo se da je za Srbiju najvažnije da očuvamo mir i stabilnost, rekao je Vučić, napominjući da su protekla dva dana bila teška, ali da se uspjelo u nastojanjima da to bude minimalna šteta za srpski narod na Kosovu i Metohiji.\nPoslije današnjih odluke Srpske liste i nas odavde, ljudi na Kosovu i Metohiji, posebno na sjeveru, osjećaju se neuporedivo sigurnije nego juče, kaže Vučić.\nVučić je prenio i da je imao telefonski razgovor sa pomoćnikom američkog državnog sekretara Vesom Mičelom i da su se saglasili samo u tome da je očuvanje mira od suštinskog značaja.\nŠto se tiče Mogerini, neko iz EU je juče pominjao „obje strane“, a večeras se to više ne pominju i neće se pominjati, jer mislim da je najgore licemjerje kada neko govori o neproporcionalnoj ili nesrazmjernoj sili, a ovde toga nije bilo, već je riječ o protivpravnoj upotrebi sile, ili o divljanju jedne strane, kazao je Vučić.\nPrema njegovim riječima, Mogerini je došla u Beograd zato što zna koliko je ovo što se dogodilo ostavilo teške posljedice na srpski narod.\nUspjeli da sačuvamo stabilnost i mir i hladnu glavu, da odreagujemo na miran i pametan način, rekao je Vučić i ponovio da je važno da su sačuvani mir i stabilnost, a nije dozvoljeno da se zauzme sjever Kosova.\nJasno smo stavili da znanja da ni sa Srbijom ni sa Srbima ne mogu da se igraju, rekao je Vučić i naglasio da će u budžetu Srbije biti zabilježen suficiti i poslije marta, što ukazuje da država nije toliko slaba koliko bi neki željeli.


Vuletić (GDF): Đilas nema problem sa Jovanovićevim šovinizmom – SLOBODNA VOJVODINA\n“SzS i UOS imaju gotovo istu politiku kao i Vučić iz devedesetih i dvehiljaditih”\nČlan Predsedništva Građanskog demokratskog forum (GDF) Zoran Vuletić ocenio je da je bojkot izbora “potpuno ogolio” političku bezidejnost Saveza za Srbiju (SzS) i optužio ih da zastupaju nacionalističku politiku.\n“Graditi politiku samo na nezadovoljstvu građana, bez pružanja jasne alternative i stvaranja predvidive države, poput članica EU, prilično je nemoralno. Od formiranja, SzS insistira isključivo na kritici Vučića, i to po lakšim pitanjima, a o ozbiljnijim problemima se ne izjašnjavaju jer imaju gotovo istu politiku kao i Vučić iz devedesetih i dvehiljaditih”, rekao je Vuletić za beogradski list Danas.\nGovoreći o šovinističkim i nacionalističkim izjavama Nikole Jovanovića, koji je iz Narodne stranke Vuka Jeremića prešao u Stranku slobode i pravde Dragana Đilasa,Vuletić je kazao da je taj prelazak ujedno i potvrda političkog stava Nikole Jovanovića, a samim tim i Đilasa koji nema problem sa Jovanovićevim, kako je rekao, “kafanskim razgovorima”.\n“Lako mi je da zamislim foto-robot Jovanovićevog sagovornika nalik Mlađanu Đorđeviću, ruskim lobistom u Srbiji, sa četničkom šubarom i jagnjećim gunjem, punim razumevanja za izgovoreno. Da li to znači da Jovanović ima jedan stav u kafani a drugi u intervjuima na televiziji N1, recimo? Kom Jovanoviću ćemo verovati? Onom u kojem izražava rasističke stavove prema Vuku Jeremiću, ili nekom drugom”, upitao je Vuletić.\nPrema njegovim rečima, bivši SzS a sadašnju Ujedinjenu opoziciju Srbije ne zanima suština, već bi samo na nezadovoljstvu građana da dođu na vlast i “nastave po starom”.\n(Autonomija/Danas, foto: Medija centar Beograd)\nRelated Topics:Dragan ĐilasNikola JovanovićSZSZoran Vuletić


Osuđeni bivši čelnici Litvatransa Banovići - Glas Srpske\nAgencije 04.11.2019 16:29\nTUZLA - Kantonalni sud Tuzla je na osnovu optužnice Kantonalnog tužilaštva Tuzlanskog kantona donio osuđujuću prvostepenu i nepravosnažnu presudu za bivšeg direktora firme Litvatrans Banovići Adila Karavdića (58) i za bivšeg predsjednika Nadzornog odbora ove firme Salku Avdića (67).\nPrvostepenom presudom Karavdiću je izrečena kaznu zatvora u trajanju od jedne godine i šest mjeseci dok je Avdiću izrečena kazna zatvora u trajanju od deset mjeseci.\nOptužnicom se Karavdiću na teret stavlja zloupotreba položaja i ovlašćenja, dok Avdića terete za pomaganje u izvršenju istog krivičnog djela.\nU presudi je navedeno da se od Karavdića oduzima imovinska korist pribavljena krivičnim djelom u iznosu od oko 33.500 KM, a od Avdića u iznosu od oko 21.000 KM po pravosnažnosti presude.\nKaravdić kao bivši direktor firme, i Avdić koji mu je pomogao u tome, se terete da su od 2003. do 2014. godine, lično ili preko posrednika, zahtjevali od određenog broja osoba da isplate novčane iznose ili predaju dionice Litvatransa kako bi se te osobe ili njihovi srodnici zaposlili u toj firmi.\nU optužnici je navedeno da je 13 osoba Avdiću ili drugim posrednicima predalo različite iznose novca od 2.000 do 5.000 KM prije ili nakon samog zaključenja ugovora o radu, te su dvije osobe ustupile Karavdiću oko 250 dionica firme za svoje ili zaposlenje svojih srodnika.\nNa taj način je Karavdić sebi ili drugima pribavio imovinsku korist u iznosu od oko 54.000 KM, dok mu je Avdić pomogao u izvršenju većeg broja pomenutih radnji, saopšteno je iz Kantonalnog tužilaštva Tuzlanskog kantona.


Španija lobira za eurobudžet i euroobveznice – The PRESTIGE\nVlada Španije namjerava da privoli partnere u Francuskoj, Njemačkoj i Italiji na stvaranje dublje ekonomske i monetarne unije tako što bi se osnovao budžet eurozone i imenovao ministar finansija bloka\nPremijer Mariano Rahoj izjavio je da će Španija tu inicijativu iznijeti na Samitu, koji će biti održan 28. avgusta. “Nastavićemo da radimo na produbljivanju ekonomske i monetarne unije”, potvrdio je Rahoj, inače konzervativac, nakon sastanka sa kraljem Felipeom na Majorki.\nOn je uoči samita u Parizu rekao da Španija podržava evropskog finansijskog ministra i eurobudžet, koji bi progresivno približio životni standard i bogatstvo u svim evropskim zemljama. Naglasio je, takođe, da će insistirati na euroobveznicama i na njihovoj emisiji iz evropskog trezora, jer će to, kako procjenjuje, ojačati kredibilitet tržišta eurozone.\nKonzervativna vlada Španije podržala je zahteve za dubljom integracijom unutar eurozone, sugerišući Briselu da bi članice bloka trebalo da približe neke aspekte upravljanja dugom i da dijele budžet u borbi protiv kriznih šokova.\nŠpanski ministar ekonomije Luis de Guindos je još u junu zahtijevao dublju reformu eurozone, koja bi uključila stvaranje Evropskog monetarnog fonda uz određeni procenat nacionalnih budžeta.


Sport - datum: 2020-03-16 DIREKTOR DEJVIS KUPA ALBERTO KOSTA PRIZNAO\nRodžer Federer Najteže je ubijediti Federa da igra\nTenis je stopiran do 27. aprila, pitanje je da li će i tada biti uslova da se sezona nastavi zbog pandemije koronavirusa, a po rasporedu bi trebalo da se završi drugim izdanjem finalnog turnira Dejvis kupa u Madridu krajem novembra. Grupe su već određene, a direktor Dejvis kupa Albert Kosta nada se da će Rodžer Federer bar još jednom braniti boje Švajcarske na ovom takmičenju. Ove godine neće sigurno neće nastupiti, jer se Švajcarska nije ni kvalifikovala.\n– Ubijediti Rodžera da igra za reprezentaciju Švajcarske je nemoguća misija. Ove godine ne može, jer se njegova selekcija nije ni kvalifikovala, ali u budućnosti nećemo prestati da pokušavamo. Nadam se da će bar još jednom nastupiti u Dejvis kupu, poslednji put. Ali, to je veoma komplikovano - kazao je Kosta.\nNajtarktivnija će biti grupa F u kojoj će se takmičiti Srbija, Austrija i Njemačka.\n- Mislim da je to najlikvidnija grupa. Ne znamo da li će sve zvijezde učestvovati, ali u istoj grupi bismo mogli da vidimo Zvereva, Đokovića i Tima. To je zaista nevjerovatno.\nZbog epidemije korova virusa, svi ATP turniri odliženi su na šest nedjelja, a novonastala situacija može uticati i na održavanje Završnog turnira Dejvis kupa u novembru.\n– Zabrinut sam zbog ove situacije, ali moramo gledati u budućnost. Nadam se da ćemo u novembru moći da organizujemo turnir najnormalnije - istakao je Kosta.\nNema otkazivanja Rolan Garosa\nOrganizatori Rolan Garosa, drugog grend slema sezone ne namjeravaju da za sada otkazuju ovaj turnir.\n– Još uvijek ima nekoliko mjeseci prije turnira, tako da u ovom trenutku nemamo namjeru da otkazujemo Rolan Garos. Francuska teniska federacija će, kao što joj i odgovornost nalaže, pratiti uputstva Vlade u donošenju odluka – sopštili su organizatori Otvorenog prvenstva Francuske.\nPočetka Rolan Garosa je zakazan za 24. maj, a finale za sedmi jun.


U tijeku pregovori o predaji haškog optuženika Pandurevića - Index.hr\nU tijeku pregovori o predaji haškog optuženika Pandurevića\nUPRAVA za borbu protiv organiziranog kriminala (UBPOK) MUPa Srbije prije tri dana je privela haškog optuženika Vinka Pandurevića, umirovljenog generala Vojske Republike Srpske, kojega Haški sud (ICTY) tereti za genocid u Srebrenici 1995. godine, te su u toku pregovori o njegovoj predaji Vladi Republike Srpske ili Vladi Srbije, izjavio je neimenovani izvor agenciji Srna, a prenosi Radio B92 u subotu poslijepodne.\nMinistar pravosuđa u Vladi Srbije Zoran Stojković izjavio je u subotu za Radio B92 da nema nikakvih saznanja o predaji Vinka Pandurevića, te da njegov nedavni susret s ministrom unutarnjih poslova Republike Srpske Darkom Matijaševićem nema nikakve veze s tim haškim optuženikom.\n"S Matijaševićem sam razgovarao samo o tome da Srbija dozvoli da se fotokopiraju određeni dokumenti, potrebni Republici Srpskoj za eventualna suđenja", kazao je Stojković.\nSavjetnik predsjednika Srbije Jovan Simić je za isti radio kazao da je Pandurević kontaktirao organe Republike Srpske, ali da ne zna da li još traju pregovori ili se on već predao vlastima.\n"Ono što je sigurno, to je da organi Republike Srbije ne sudjeluju, bar ne izravno, i nisu - da tako kažem - nositelji posla. Republika Srpska i ministar Matijašević su osobe koje je kontaktirao Vinko Pandurević", kazao je Simić Radiju B92, naglasivši da ipak ne može isključiti i mogućnost da su u slučaju Pandurević pomogli i organi Republike Srbije.\n"U ovom trenutku ne mogu potvrditi da nema nikakve uloge Srbije, ali mislim i da je ona, u svakom slučaju, mala i nije odlučujuća, te cijeli posao vode organi Republike Srpske", kazao je savjetnik predsjednika Srbije.


Tramp: Kandidat Bajden je glup - Politički.rs\nVašington — Donald Tramp kog je demokratski protivkandidat Džo Bajden optužio da upravljanjem korona krizom dovodi u opasnost živote Amerikanaca, nazvao je Bajdena glupim.\nAmerički predsednik, koji prema ispitivanjima javnog mnjenja zaostaje u odnosu na Bajdena u predsedničkoj trci, oštro je napao Bajdena i njegovu kandidatkinju za potpredsednicu SAD, Kamalu Haris, piše B92.\nTramp je, naime, najavio da će vakcina protiv koronavirusa biti spremna za primenu u rekordnom vremenu, možda i pre izbora, pokrenuvši pitanja o tome da bi li politički pritisak mogao dovesti do toga da se vakcina stavi u upotrebu pre nego što bude potvrđeno da je sigurna, prenosi Rojters.\nHaris je s tim u vezi rekla da ona ne bi verovala Trampu kada je reč o vakcini pre izbora, dok je Bajden, kritikujući Trampov odgovor na korona krizu, pozvao Amerikance da poslušaju naučnike.\nKritičari optužuju Trampa da je podrivao ugled naučnika tokom korona krize.\nGovoreći na konferenciji za medije ispred Bele kuće, Tramp je rekao da bi Bajden i Kamala Haris mogli uništiti zemlju i privredu i istakao da treba odmah da se izvine za retoriku protiv vakcine.


Usvojena Strategija razvoja turizma Republike Srpske do 2027. - Turistički žurnal Usvojena Strategija razvoja turizma Republike Srpske do 2027. - Turistički žurnal\nVlada Republike Srpske usvojila je na sednici Strategiju razvoja turizma Republike Srpske za period 2021-2027. godine.\nStrategija predstavlja nastavak aktivnosti na unapređenju pravnog i regulatornog okvira u sektoru turizma, te kreiranju podsticajnog okruženja i otvaranja prostora za razvoj turističke infrastrukture i razvijanje novih turističkih proizvoda, navedeno je u saopštenju Vlade.\nIstiče se da je u izradi ovog strateškog dokumenta, kroz sve faze njegove izrade, bili uključeni predstavnici akademske zajednice, institucija i privrednog sektora, a sve s ciljem kreiranja strateškog dokumenta koji će odgovarati realnim potrebama tržišta, te definisati jasne, merljive i ostvarive ciljeve.\nStrategija je bazirana na aktivnostima i merama koje će pomoći u kreiranju podsticajnog okruženja za razvoj turizma, analizi potreba za ljudskim resursima i kadrovima u turizmu, te mogućnostima unapređenja edukacije u ovom sektoru, razvoju turističkog proizvoda i turističke ponude Republike Srpske, ali i razvoju destinacijskog marketinga i promocije destinacije na regionalnom i međunarodnom nivou.\nU narednom periodu poseban akcenat će biti stavljen na razvoj ruralnog turizma i turizam vezan za prirodu i boravak u prirodi, te projekte razvoja planinskog i banjskog turizma, a sve ove aktivnosti će, uz povećanje turističkog prometa, dovesti i do povećanja nivoa zaposlenosti u Srpskoj.


Opsesija ruskim uplitanjem preti Evropi i ojačava Putinovo liderstvo | Savremeni svet\nPočetna strana > Rubrike > Savremeni svet > Opsesija ruskim uplitanjem preti Evropi i ojačava Putinovo liderstvo\nNavodna ruska uplitanja u izbore, poput francuskih, ili u krize, poput katalonske, katapultirali su sajber odbranu do glavnih pretnji državama u narednim decenijama. Iako različiti izvori upozoravaju na postojanje „fabrikâ ruskih trolova“ i jedne ogromne mašinerije dezinformisanja koja potiče od višestrukih pipaka Kremlja, evropske države nisu uspele da pronađu nijedan nepobitan dokaz koji direktno ukazuje na Vladimira Putina, koji vidi ojačan svoj imidž džina koji povlači konce na Zapadu po svom ćefu.\nPutin će sasvim sigurno biti ponovo izabran na narednim izborima koji će se održati u martu. Pošto mu je glavni oponent Aleksej Navaljni onesposobljen, ekonomska kriza koju Rusi preživljavaju jedva da je okrnjila ugled predsednika koji uspeva da nadmaši Brežnjeva i zaostaje samo za Staljinom kada su u pitanju godine na čelu Rusije u poslednjih sto godina. Opsesija ruskim uplitanjem, ukazuju nam konsultovani izvori, pojačava njegovo liderstvo u unutrašnjosti, u stilu „da, cene rastu, standard opada, ali imamo jednog vrlo moćnog vođu“. Različiti glasovi protiv Putina, koji su istovremeno i prozapadni, žale se na štetan efekat skorašnje zapadne opsednutosti navodnom ruskom sveprisutnošću. „Dosta više!“ napisao je Leonid Volkov saradnik lidera opozicije Alekseja Navaljnog pre mesec i po na svom profilu na Fejsbuku, ocenivši da je istraga oko ruskog mešanja „ne samo jedan fijasko“ već i „kolektivno zatomljavanje“ dubokih problema Sjedinjenih Država koji su doveli do toga da i neko poput Donalda Trampa dođe na vlast. „Toliko govoriti o ruskom uticaju na Zapadu znači laskanje“, kaže za evropski portal Politico, Anton Barbašin, urednik veb-a Intersection sa sedištem u Varšavi, posvećen istraživanju ruskih propagandnih akcija u inostranstvu.\nJedna od glavnih pretnji po Ujedinjeno Kraljevstvo jesu sajber napadi koji udaraju kako na vojni tako i na civilni sektor, upozorio je načelnik glavnog štaba armije Velike Britanije Nik Karter. Na toj liniji, demokratski kongresmeni u punoj kampanji za otkrivanje navodnog ruskog uplitanja u poraz Hilari Klinton, izveštavaju o 11 ruskih pokušaja da se umešaju u čak 19 evropskih zemalja od 2016. godine, posredstvom sajber napada, kampanja dezinformisanja, i tajnih operacija na društvenim medijima. Uz opis ruskih aktivnosti kao „asimetričnog napada na demokratije“ , izveštaj ukazuje da su pored izbora u zemljama kao što je Velika Britanija, mete koordinisanih napada Moskve bile i Francuska i Nemačka, posredstvom trolova i finansiranja ekstremnih grupa. Ipak, različite studije pokazale su skroman uticaj ovih profila i botova na konačno izjašnjavanje građana.\n„Iznenađujuće je koliko evropske vlade promovišu naraciju o ruskom uplitanju kao jedno univerzalno objašnjenje za probleme sa kojima se susreću“ smatra Maksim Sučkov, ekspert Saveta za spoljne poslove Rusije. U Rusiji, priča ovaj analitičar, smatra se da je u pitanju strategija da se politika Moskve još više diskredituje, i ruski imidž uopšte u inostranstvu. Postojanje trolova, botova i lažnih naloga povezanih sa Kremljom jeste deo ruske strategije informativnog rata, potvrđuje Sučkov, „ali ne razlikuje se mnogo od onog što imaju druge zemlje“. Po njegovom sudu, Rusija je oduvek pokušavala ,,da za vlastite neuspehe okrivi strani uticaj i uplitanje“. I sada evropske vlade imitiraju tu strategiju.\nU španskom slučaju, ministar spoljnih poslova Alfonso Dastes rekao je, da su detektovani lažni nalozi na socijalnim mrežama, od kojih je polovina u vezi sa Rusijom, a ostalih 30% sa Venecuelom, kako bi proširili navodno vođstvo separatističke ideje pre ilegalnog referenduma od 1. oktobra. Kako bi porekao tajnu agendu za Kataloniju, ruski predsednik je katalonski problem okarakterisao kao „unutrašnju stvar“ Španije, i poželeo da zemlja prevlada tu krizu.\nMakronov zakon protiv lažnih vesti\nU Francuskoj, izborni štab Emanuela Makrona izvestio je o masovnom hakerisanju nekoliko dana do drugog kruga izbora. Makronov pokret bio je žrtva masovnog i koordinisanog hakerskog napada sa planom da se razglase interne informacije, rečeno je u Makronovoj partiji u petak 5. maja, dva dana do izbora. „Napad je bio realan, nije bila samo glasina. Nije uspeo jer je Makronov štab sa aktuelnim državnim sekretarom za internet Munirom Mahdžubijem, tada šefom digitalne kampanje partije, bio pripremljen. Imali su pripremljen mamac. Ono što nisu mogli da spreče bile su glasine u vezi Makrona“, kaže za ABC geopolitičar francuske mreže CNews Harold Hajman. Tih dana, Russia Today i agencija Sputnik koji su vezani za Kremlj, govorili su o navodnoj homoseksualnosti Emanuela Makrona, dovodeći u pitanje njegov odnos sa Brižit Makron. To je moglo da pruži povod za „Makronov zakon“ zarad borbe protiv lažnih vesti tokom izbornog perioda. Vesti koje pokriva francuska redakcija RT-a, čine se sličnim kao kod drugih medija, ali sa velikim naglaskom na ulično nasilje i imigrante. I velika razlika – veće pokrivanje rata u Siriji sa stanovišta koje je povoljno za rusku i sirijsku vladu. „Makronov zakon mogao bi da bude početak cenzure prema slobodi izražavanja. Verujemo da je to vrlo opasna situacija“, kaže agenciji France Press direktorka ruske mreže u Francuskoj Ksenija Fjodorova. „Vrhovni audio-vizuelni savet Francuske, vrlo moćan organ, motriće šta se govori na RT-u i ako nastavi sa propagandom, posle dva upozorenja, mogao bi da povuče licencu“, podvlači Hajman. Glasine oko Makrona nisu umanjile njegovu popularnost – „glasine, poput navodne biseksualnosti Filona, utiču više na njega nego na primer na Makrona, jer je on bio kandidat crkve“.\n„Uprkos tome što su preterane, optužbe za uplitanje upućene prema Rusiji, doprinose, u stvari, favorizovanju ,mita o Putinuʼ i podstiču zapadnjačko viđenje da u Rusiji postoji jedan čovek, navodno svemoćan, sposoban da utiče na to kako se svet kreće“, tvrdi osnivač konsultantske kuće za bezbednost Stractegia, Mihail Barah, koji naglašava to kako ova kampanja pothranjuje auru Putina kao velikog svetskog vladara. Zapad ipak nastavlja da gospodari u oblasti kulture i meke moći – domet CNN-a ili Netflixa sa svojom najnovijom tehnologijom i socijalnim mrežama nema premca. Instrumenti za promociju „zapadnjačke naracije“ daleko su raznovrsniji i moćniji od onih koje poseduje Rusija, veruje Sučkov. „Kinezi su dugo vremena ulagali u velike pakete akcija zapadnih i američkih medija, delom radi uticaja na uređivačku politiku, zbog čega je to istinski izazov. Trenutno, čini se da nema efekta, ali moglo bi kroz nekoliko godina da postane skoro nemoguće da se on anulira“.\nSve optužbe protiv okruženja ruskog predsednika, koje sežu od kukurikanja zbog uplitanja do gigantskog sistema korupcije ili ubistava oponenata po naređenju, sudaraju su sa zidom kojeg je teško preći – nema dokaza. Britanski novinar Luk Harding koji je zadužen za Rusiju u listu The Guardian, navodi u dodatku svoje knjige “Conspiracion”, oko uplitanja u američke izbore, da se u Moskvi govori, kako je Putin postao toliko paranoičan, da svaki inkriminišući materijal mora da bude uništen, ili pohranjen u njegovom sefu. Ako se njegova popularnost u zemlji kreće oko 80%, nije ista situacija u svetu, gde se prema američkom tink-tenku Pew Research, tek svaki četvrti ispitanik pouzda u ruskog lidera.\nPreveo sa španskog uz neznatna skraćenja: Nebojša Vuković


Moguć i koncert podrške Karadžiću? | Republika Srpska\nNaslovna Vijesti Moguć i koncert podrške Karadžiću?\nMoguć i koncert podrške Karadžiću?\nKoncert podrške Ejupu Ganiću, optuženom za ratne zločine, održan u Narodnom pozorištu u Sarajevu, može biti povod da, prema istoj logici, i Narodno pozorište Republike Srpske /RS/ u Banjaluci organizuje koncert za Radovana Karadžića, smatra predsjednik Udruženja književnika Republike Srpske /RS/ Zoran Kostić.\nKostić je za „Blic“ ocijenio da koncert za Ganića, koji je ratni član Predsjedništva BiH, održan u srijedu, 9. juna, predstavlja „još jedan šamar ionako lošoj kulturnoj sceni u BiH“ i ističe da ovakav potez za Sarajevo nije ništa novo, jer su u Narodnom pozorištu i ranije organizovane mnoge aktivnosti radi podrške Aliji Izetbegoviću.\n„Narodno pozorište u Sarajevu pretvara se u kulturnu ekspozituru Harisa Silajdžića, kako bi se uticalo na evropsku javnost i britansko pravosuđe, da Ganić ne bi bio izručen Srbiji. Po ovoj logici, i Narodno pozorište RS bi to sada moglo da uradi za Radovana Karadžića“, smatra Kostić.\nProfesor Univerziteta u Banjaluci Miodrag Živanović kaže da je ovaj koncert „neprimjeren, mada treba upotrijebiti i teži izraz“.\nPrema njegovim riječima, slučaj „Ganić“ i sve što je oko njega, treba prepustiti pravosuđu. „Na ovaj način se ličnost bivšeg visokog predstavnika i institucije kulture bez potrebe uvlače u politiku. Upućujem najoštriju kritiku ovom gestu“, kaže Živanović.\nBivši visoki predstavnik u BiH Kristijan Švarc-Šiling, koji je organizator koncerta podrške Ganiću, prema navodima „Blica“, pronašao način kako da se oduži svom „šefu“, na čijem je fakultetu u Sarajevu zaposlen kao profesor.\nŠvarc-Šiling je organizator koncerta, koji je održan u zgradi Narodnog pozorišta u Sarajevu, nakon što su se predstavnici vlasti RS usprotivili pokušaju da on bude održan u zgradi Doma oružanih snaga BiH, jer to predstavlja zloupotrebu javnih ustanova.\n„Nezavisne novine“ pišu da se na koncertu nije pojavio člana Predsjedništva BiH Haris Silajdžić, iako su organizatori najavili njegov dolazak, ali da je došao njegov savjetnik Damir Arnaut, kao i bivši član ratnog predsjedništva BiH Stjepan Kljujić.\nDirektor Narodnog pozorišta u Sarajevu i član Stranke za BiH Gradimir Gojer ne vidi ništa sporno u tome što je ova kulturna ustanova ustupljena za ovakav događaj. „Uvijek ću pristati da u Narodnom pozorištu bude održan koncert u čast jednog akademika“, rekao je Gojer za „Nezavisne novine“.\nBivši član Predsjedništva RBiH Ejup Ganić uhapšen je u martu u Londonu po optužnici koja ga tereti za ubistva vojnika JNA 1992. godine u Sarajevu, a trenutno se očekuje odluka o njegovom izručenju Srbiji ili BiH.


Pančevački most nova meta lažnih bombaša - www.lobi-info.rs\nBojan K. 5. aprila 2014., 15:06 3.9k Views\nlažna dojava za bombu na pančevačkom mostu\nNekada su na udaru šaljivdžija bili sudovi, škole i pozorišta ali u poslednje vreme meta anonimnih telefonskih dojava o postavljanju bombe jeste naš stari Pančevac. Obično se radi o lažnim bombama ali ipak kontradiverzione ekipe MUP-a moraju da zatvore most kako bi se uverile da eksplozivne naprave nema.\nNema dana kada neka beogradska ustanova ne dobije anonimnu dojavu o postavljenoj bombi. Međutim, svakidašnja „igra“ iz godine u godinu uzima maha.\nStatistički podaci kažu da beogradska policija svake godine primi oko 6.000 poziva građana a čak 300 puta godišnje operativci izađu na teren samo da bi utvrdili da se radi o lažnoj dojavi.\nNajčešće lažne uzbune jesu dojave o bombana u državnim ustanovama, školama i sudovima ali one su iz godine u godinu drastično smanjene.\nNajrizičniji beogradski mostovi\nČesta meta lažnih dojavljivača jesu Pančevački i Brankov most. Zbog dojava o postavljenoj bombi policija mora brzo da reaguje i zatvori most pre svega zbog sigurnosti građana, odnosno svih učesnika u saobraćaju koji je izuzetno frekventan na ovim saobraćajnicama a to je, kako tvrde u policiji, ogroman trošak za državu i građane.\nOvakve „igrarije“ ipak ne prolaze nekažnjeno jer lažni bombaši odgovaraju za krivično delo izazivanja panike i nereda i sleduje im kazna zatvora u trajanju od tri meseca do tri godine. Pored toga oštećeni zbog pretpljenog sraha imaju prava da traže materijalnu naknadu štete pa lažni bombaši ostaju i praznih džepova.\nPrethodna objava Gori trska: gusti dim vijori Krnjačom\nSledeća objava Crna statistika: Zrenjaninski put najrizičnija lokacija


Vlajkov plato dobija novi izgled - Užicka Republika Press\nVlajkov plato dobija novi izgled\nNa trotoaru u ulici Dimitrija Tucovića od raskrsnice sa Obilićevom do raskrsnice sa Petra Ćelovića u okviru uređenja centralnog gradskog jezgra biće postavljene granitne ploče najavio je gradonačelnik Tihomir Petković ističući da se na prvi tender nije javila ni jedna građevinska firma, zbog čega radovi u startu kasne dva meseca.\nZa 90 dana koliko će trajati radovi ugradiće se 1 550 kvadratnih metara ploča od jablaničkog i italijanskog mermera. Ukoliko vremenski uslovi spreče radova do kraja građanima će biti omogućeno normalno korišćenje trotoara, a posao će se finiširati na proleće, rekao je Petković.\nNakon trotoara kompletno će se urediti i Vlajkovog platoa, istakao je Nikola Maksimović, direktor JP “Užice razvoja”, precizirajući da će biti urađena nadstrešnica, nova pešačka zona sa mobilijarom, zatim zelenilom i stepeništem.\nRadovi se izvode po projektu beogradske firme „proAspekt“ pod nadzorom arhitekte Vladimira Lojanice.\nInače, vrednost svih planiranih radova je 40 miliona dinara, a sredstva su obezbeđena iz gradskog budžeta. Posao je poveren preduzeću „Stabil-pro“ koje predvodi konzorcijum firmi.


Kancelarija ombudsmana grada Kragujevca podržava borbu za jednakost žena u društvu – Veliki Park\nKancelarija ombudsmana grada Kragujevca podržava borbu za jednakost žena u društvu\nPovodom Međunarodnog praznika žena, lokalni ombudsman Jelena Milivojević i zamenik lokalnog ombudsmana Mr Snežana Kalajanović su, na poziv Turo Koledža iz Berlina, učestvovale na – panel diskusiji na temu: “Neistražene poslovne mogućnosti za žene u Evropi“.\nOkosnica panel – diskusije: “Neistražene poslovne mogućnosti za žene u Evropi“ je položaj žena u Evropi i prepreke sa kojima se i u 21. veku one suočavaju u izgradnji karijere u biznisu, finansijama, investicijama i na drugim profesionalnim poljima. U diskusiji je bilo reči o ženskom preduzetništvu, jednakim šansama u gradnji poslovne karijere i obrazovanju i fer odnosu prema ženama u svetu biznisa.\nU ovoj tematskoj diskusiji su, osim tima Kancelarije ombudsmana grada Kragujevca, učestvovale i: Rektorka Turo koledža u Berlinu Sara Nakama, profesorka finansija na ovom fakultetu Ana Klipstajn, ambasadorka Republike Kipar u Nemačkoj NJena ekselencija Maria Papakirjaku, ambasadorka Rumunije u Nemačkoj NJena ekselencija Adrijana Loreta Stanesku i ambasadorka Republike Srbije u Nemačkoj, NJena ekselencija Dr Snežana Janković.\nLokalni ombudsman grada Kragujevca, Jelena Milivojević sa svojim saradnicima i saradnicama čestita Međunarodni praznik žena svim građankama Kragujevca i Srbije sa željom da i dalje nastoje da se bore za jednakost u društvu i porukom da će Kancelarija lokalnog ombudsmana grada Kragujevca uvek biti tu da takvu borbu podrži.


TotalCar.rs » Alfa Romeo Giulietta (2017) biće zasnovana na Giuliji\nAlfa Romeo Giulietta (2017) biće zasnovana na Giuliji\n0 komentara 5260 pregleda\nAlfa Romeo će u toku naredne godine predstaviti unapređenu Giuliettu. Dizajner iz Fiat-Chrysler Automobiles kompanije Alberto Dililo nedavno je potvrdio da će naredna generacija ovog automobila biti zasnovana na skraćenoj platformi Giulie. Međutim, na pitanje da li to znači da će ona imati pogon na zadnjoj osovini, rekao je da je to tehnički moguće.\nOd ranije je poznato da će se Alfa Romeo fokusirati na razvoj najboljih automobila sa pogonom na sva prednjim i na sva četiri točka, a opredeljenje da Giulietta ima pogon na zadnjoj osovini pomoglo bi ovoj kompaniji da se distancira od proizvoda pod imenom Fiata.\nJoš uvek nije poznato ni kakav pogon će imati nova Giulietta, a petogodišnji plan ove kompanije otkrio je da će se ona u ponudi naći sa mnoštvom četvorocilindarskih benzinaca sa rasponom snage od 110 do 330 konja. Možemo očekivati i novi četvorocilindarski dizelski pogon o kome za sada nema nikakvih informacija.\nRedizajnirana Giulietta biće najverovatnije predstavljena 2017. godine.\nFića kombi na kojeg su zaboravili, 32 godine u garaži, nov na testu\nKako izgleda najskuplji automobil na svetu


Principi nabavke po PRAG-u – EU Project Preparation Facilities\nPrincipi nabavke po PRAG-u\nОd planiranja nabavke do ugovaranja\nBeograd, 2. april 2019.\nObuka pod nazivom „Infrastrukturni projekti – Planiranje i priprema nabavke, osnovni PRAG principi i zahtevi, evaluacija i ugovaranje, praktični primeri i uobičajene greške“ održana je danas u Beogradu, u hotelu „Life Design“, u organizaciji EU PPF6 projektne jedinice. Sertifikate o završenom treningu dobilo je ukupno 35 učesnika predstavnika resornih ministarstava (MEI, MF/SUFP, MZŽS, MPŠV, MRE), gradskih/opštinskih uprava i JKP-а. Osnovni cilj ovog praktičnog seminara bio je polaznici unaprede svoja znanja i sposobnosti u planiranju i pripremi nabavke prema principima i zahtevima PRAG-a, kao i u evaluaciji tendera i ugovaranju.\nNABAVKE I PRAG\n„S obzirom na današnji izuzetno ubrzan, integralni i globalni način rada, mogućnost korišćenja međunarodnog tržišta javnih nabavki, uz dostupne programe i fondove Evropske unije, predstavlja itekako značajnu mogućnost za svako privredno društvo, javno preduzeće ili nevladinu organizaciju. Sastavni deo svakog projektnog predloga i odgovarajućeg budžeta su tenderske procedure – nabavke sredstava, usluga ili specifičnih radova. U cilju ispravnog i efikasnog raspisivanja tenderskih procedura, otvaranja prispelih ponuda i izbora ponuđača, kao i u slučaju slanja ponude na željeni tender, potrebno je biti detaljno upoznat sa pravilima i sveobuhvatnom dokumentacijom koja stoji na raspolaganju. Da bi troškovi koje imate u sprovođenju projekta bili legitimni, te prihvaćeni od strane revizora ili drugih finansijskih kontrolora, potrebno je da i postupak sprovođenja tendera bude u skladu sa PRAG-om, praktičnim vodičem za korišćenje sredstava koje donira EU.\nSvaki implementator koji ima potpisan ugovor o donaciji finansiran od strane Evropske unije, prilikom nabavke usluga, robe ili ugovaranja radova iz budžeta projekta mora poštovati principe javne nabavke definisane u tzv. PRAG-u (Practical Guide to Contract Procedures for EU External Actions), odnosno Praktičnom vodiču za procedure ugovaranja finansijske pomoći EU trećim zemljama. PRAG je jedinstveno sredstvo za rad koje objašnjava ugovorne procedure koje važe za sve ugovore spolјne pomoći Evropske unije koji se finansiraju iz opšteg budžeta Evropske unije (Budžet) i Evropskog fonda za razvoj (EDF).\nZvanični statistički podaci na nivou cijele Evropske unije, potvrđeni iskustvima zemalja kandidata i potencijalnih kandidata, pokazuju da nepoznavanje i nerazumevanje postupaka javne nabavke, definisanih PRAG-om, predstavljaju jedan od najčešćih i ključnih rizika koje vode neprihvatljivosti troškova projekta, a neretko dovode u pitanje i celi projekat.“\nPreuzeto sa: https://eu-projekti.rs/2018/09/27/trening-iz-nabavki-po-prag-procedurama-eu-9-12-oktobar-2018-u-beogradu/\nAdministrator2019-05-27T08:03:46+00:0002.04.2019|EU PPF6, Obuka, Vesti|


Ethernet dvožična komunikacija za nove i postojeće aplikacije - Automatika.rs\nNaslovna Vesti Novi proizvodi Ethernet dvožična komunikacija za nove i postojeće aplikacije\nNovi mrežni moduli kompanije „Siemens“ omogućavaju jednostavnu dvožičnu Ethernet komunikaciju između modula različitog tipa u industriji, uključujući i bezbedonosne sisteme. Ovi moduli se pored upotrebe u novim mogu veoma lako prilagoditi i postojećim aplikacijama.\nU mnogim slučajevima, sistemi industrijske automatizacije i dalje koriste konvencionalne komunikacione protokole kao što je Profibus, iako se ovi tipovi komunikacije sve ređe koriste u IT svetu. Međutim, Ethernet komunikaciju bi bilo moguće koristiti u Web servisima, za kontrolu automatskog sistema sa udaljene lokacije. Nažalost, Ethernet standard je osmišljen za kablove sa 4 do 8 žica, zbog čega je neophodno koristiti SHDSL modeme. Za prenos na veće daljine morao se koristiti fiber-optički kabl.\nSiemens je svojom inovacijom omogućio komunikaciju preko klasičnog Ethernet kabla, bez potrebe za korišćenjem modema i to koristeći samo dva provodnika. Kao rezultat toga, operatori će moći da koriste postojeće kablove, već instalirane u svojim objektima za Ethernet komunikaciju. Stručnjaci industrijske komunikacije u Siemens-u, razvili su i novi dvožični Ethernet komunikacioni sistem za infrastrukturne projekte. Cilj programera bio je da razviju standard za prenos podataka između trafostanica bez potrebe za promenom postojećih kablova i dodatnim modemima. U zavisnosti od dužine postojeći kablovi sada mogu da prenose podatke od 10 do 100 megabita u sekundi na rastojanju do 1000 metara.\nPrethodni tekstMuzička fontana u Surdulici! [VIDEO]\nSledeći tekstAplikacije za inženjere: provera cena i dostupnosti delova, merenje napona, mašinske formule


Pobeda na parlamentarnim izborima aktuelnog izraelskog premijera Benjamina Netanjahua, iako je prema istraživanjima opozicija imala prednost, za mnoge je iznenađujuća, ali pokazuje da je za birače ključno pitanje bezbednosti. Ostanak Netanjahua na vlasti, koji se protivi formiranju palestinske države i traži odlučnu reakciju prema Iranu, svakako će otežati bliskoistočne mirovne napore i mogao bi dodatno pogoršati odnose Izraela sa SAD.\nDesničarski Likud Netanijahua, izvojevao je izneđujuće glatku pobedu na opštim izborima održanim u utorak, osvojivši 30 mesta u parlamentu - Knesetu koji ima 120 poslanika, a glavni rival Cionistička unija levog centra 24.\nViše od 71 odsto onih sa pravom glasa izašlo je na izbore.\nNetananjahu će biti potrebna podrška drugih partija da osnuje koaliciju, ali mu to neće biti teško. On je već rekao da je razgovarao s drugim desničarskim liderima o forminju nove vlade " bez odlaganja", jer nemavremena za pauze. Istakao je da je Izraelu potrebna "jaka" vlada da čuva bezbednost.\n"Uprkos svim očekivanjima, postigli smo veliku pobedu za Likud. Ponosan sam na izraelski narod, koji je u ključnom trenutku znao da napravi razliku između onoga što je važno i onoga što je periferno", rekao je Netanjahu svojim pristalicama u izbornom štabu.\nNeophdono je da koalicija ima bar 61 poslanički mandat. Ni jedna partija u Izraelu od prvog glasanja 1949. godine nije osvojila apsolutnu većinu. Izlazne ankete pokazale su da je koalicija arapskih izraelskih partija Zajednička lista osvojila 13 mesta i postala treća snaga u izraelskom parlamentu.\nIako je trka tesna, Netanjahu može da privuče koalicione partnere. Odlučujuću ulogu u tome mogao bi da ima lider nove partije centra Kulanu, Moše Kahlon – koja se svojevremeno odvojila od Likuda - koji bi mogao da pruži podršku da se osigura većina, iako se njegova platforma zasnivala se na smanjenju visokih troškova života, a ne bezbednosnim pitanjima.\nIzbore su mnogi videli kao referendum o političkom opstanku Netanjahua koji je na vlasti šest godina.\nOstanak Netanjahua na vlasti verovatno će značiti nevolje za bliskoistočne mirovne napore i mogao bi dodatno pogoršati odnose sa SAD, ocenjuje Asošijeted pres (AP).\nIzraelski premijer je u poslednjim danima izborne kampanje pojedinim izjavama i potezima učinio oštri zaokret u desno i došao do novih glasova.\nJedna od takvih izjava je i da se protivi stvaranju Palestinske države, što je glavni cilj Vašingtona i međunarodne zajednice. Takođe je obećao nastavak izgradnje jevrejskih naselja u istočnom Jerusalimu.\nPresudila identitetska pitanja\nDok su u fokusu Netanjahuove izborne kampanje bila pitanja bezbednosti, njegovi protivnici su obećavali da će se usredsrediti na smanjivanje visokih troškova života.\nLider Cionističke unije Isak Hercog, koji je čestitao Netanjahu na pobedi, uz to se zalagao za stvaranje palestinske države, popravljenje odnosa sa njima kao i SAD.\nHercog je novinarima kazao da je Izraelu sada potreban "drugi glas, glas koji nudi alternativu i koji mu govori istinu".\nHercog je optužio Netanjahua za izbornu taktiku sejanja straha igrnorišući važnija pitanja, kao što su visoki troškovi života u Izraelu.\nIstovremeno, Netanjahu je kritikovao levičarske partije za pokušaj da ga uklone sa vlasti prevozeći arapske birače “u čoporima”, što je naišlo na oštru osudu Vašingtona.\n“Uvek smo zabrinuti zbog izjava koje imaju za cilj da marginalizuju pojedine zajednice”, izjavila je portparolka Stejt departmenta Džen (Jen) Psaki.\nAmerički državni sekretar Džon Keri (John Kerry) odbio je da komentariše izraelske izbore kada su mu novinari postavili pitanje na marginama pregovora sa Iranom o nuklearnom programu te zemlje u Lozani.\nPojedini domaći politički rivali izraelskog premijera optužili su ga zbog rasističkih izjava.\nČak i Netanjahu, koji je dosada tri puta pobedio i ima veliko iskustvo u izbornim kampanja, pribojavao se da su mu dani odbrojani, izjavivši da postoji realna opasnost da izgubi pozivajući birače na desnici da izađu na birališta.\nMeđutim, u poslednja tri dana kampanje, uključujući i na sam dan izbora, dao je više intervjua nego za celu godinu kao i obećanja u cilju privlačenja nacionalista.\nTako je tokom posete jevrejskom naselju Har Homa na Zapadnoj obali, čiju je gradnju odobrio 1997. kada je prvi put postao premijer, obećao da će nastaviti gradnju jevrejskih domova na okupiranoj zemlji na kojoj Palestinci žele da stvore državu. Netanjahu je takođe priznao da je cilj gradnje ovog naselja da se onemogući veza Palestincima sa Jerusalimom.\n“Došlo je do preraspodele mandata između desničarskog i bloka levo od centra. Sem toga, nije došlo do velikih promena”, kazao je za Rojters Gideon Rahat, profesor političkih nauka na Hibru univerzitetu (Hebrew University).\nU stvari, Netanjahu je uspeo da privuče deo glasača od njegovih saveznika, kao što je ultradesničarska partija „Izrael naš dom“ (Yisrael Beitenu) šefa diplomatije Avigdora Libermana.\nOčito je da većina izraelskih birača naginje desnici – nacionalisti, naseljenici, ultraortodoksni Jevreji. Za njih su bezbednosa pitanja, podrška gradnji jevrejskih naselja i zaštita njihovih interesa važnija od ekonomskih pitanja.\n„Politika identiteta u Izraelu je veoma snažna. Podrška Likudu upravo počiva na identitetskim pitanjima, strahu od promena i uverenju da je Netanjahu jedini iskustan političar“, ističe Rahat.\nPLO: Izraelci izabrali put okupacije i rasizma\nPalestinsko rukovodstvo ocenilo je danas da je ponovna pobeda premijera Benjamina Netanjahua na juče održanim parlamentarnim izborima znači da je Izrael izabrao "put okupacije i rasizma".\nOn je rekao da Palestinci nisu gajili "iluzije" o mogućem izlasku iz tekućeg diplomatskog ćorsokaka ni da je pobedio Netanjahuov protivnik, umereni Isak Hercog.\nGlavni palestinski pregovarač Saeb Erekat je kazao da će intenzivirati napore u cilju stvaranja palestinske države.\n“Sasvim je jasno da će premijer Benjamin Netanjahu formirati novu vladu. Stoga jasno predočavamo da ćemo se obratiti Međunarodnom sudu za ratne zločine u Hagu i ubrzati naše diplomatske napore”.\nPalestinska samouprava će od 1. aprila postati članica Suda u Hagu i planira da podnese tužbu protiv Izraela zbog 48-godišnje okupacije Zapadne obale i istočnog Jerusalima, kao i ubistva više od 2,200 Palestinaca tokom prošlogodišnje invazije izraelskih snaga na Gazu.\nZbog ove namere palestinskih vlasti, Izrael je suspendovao transfer oko 120 miliona dolara mesečno koliko prikupi na ime poreza u ime Palestinske samouprave, čime je paralisan njen budžet a što je dovelo do otuštanja u javnoj upravi.\nPretnja od izbijanja sukoba između Izraela i Palestinaca gotovo uvek visi u vazduhu i svakako će postati ozbiljnija ukoliko Netanjahu bude nastojao da ostvari svoja obećanja.\nNe postoje razlike među izraelskim političkim strankama, izjavio je portparol iranskog Ministarstva spoljnih poslova nakon izborne pobede Netanjahua.\n"Za nas nema razlike između političkih stranaka tog cionističkog režima. Oni su svi agresori po prirodi", rekao je portparol Merizeh Afham.\nNeizvesno je i kakve će poteze Izrael preduzeti prema Iranu. Netanjahu je jasno predočio da je odlučan da onemogući sporazum koji se pomalja u pregovorima između Obamine administracije i Teherana o iranskom nuklearnom programu.\nNekadašnja izraelska retorika da će „delovati sam“ ako bude primoran – odnosno da će bombardovati iranska nuklearna postrojenja – splasnula je u poslednje vreme, ali tenzije između Netanjahua i Obame neće splasnuti, jer će se izraelski premijer osetiti osokoljen da se suprostavi američkom predsedniku u završnom delu njegovom mandata u Beloj kući.\nObamina administracija je u hladnim odnosima sa Netanjahuom otkako je nedavno govorio u Kongresu SAD na poziv većinskih republikanaca. Tom prilikom se usprotivio aktuelnim pregovorima Vašingtona sa Iranom o njegovom nuklearnom programu.\nUkoliko obezbedi i četvrti mandat, Netanjahu bi mogao postati premijer sa najdužim stažom u Izraelu.


Niška Galerija predstavila je retko izlagane grafike stranih umetnika iz svog fonda u Gradskoj galeriji u Кotoru. Ova izložba je i zvanični početak saradnje ove dve ustanove koje se bave popularisanjem i negovanjem savremene umetnosti.\nNajavni plakat za izložbu\nIzložba „Dela stranih umetnika u fondu GSLU Niš“ otvorena je 9. Maja u Kotoru i donosi grafike nastale u periodu od 1980. do 2018.godine, uglavnom u Sićevu.\nNa grafikama dominiraju motivi prirode, klisure i sićevačkog pejzaža, koje su stvaraoci iz različitih krajeva sveta oblikovali sopstvenim stilskim pristupima i grafičkim tehnikama.\n„Nesumnjiv uticaj imala je atmosfera zajedničkog rada i stvaranja u koloniji, razmena umetničkih i ličnih iskustava, kao i druželjubivost i neposrednost meštana ovog kraja, bez obzira na jezičke barijere“, kaže Ema Bilić, direktorka GSLU i kustoskinja izložbe.\nDirektorka GSLU Ema Bilić na otvaranju u Kotoru; Foto: GSLU\nSaradnja sa umetnicima iz inostranstva višestruko je značajna za GSLU, fond i umetnike.\n„Galerija savremene likovne umetnosti Niš će i u narednom periodu nastaviti da neguje saradnju sa stranim stvaraocima, kroz izložbene aktivnosti, učešće u sazivima kolonija i rezidencijalnim programima, u nadi da će njihova dela biti u prilici da prezentuje široj javnosti“, kaže Bilić.\nGSLU nastavlja tradiciju Nadežde Petrović\nNastavljajući misiju koju je davne 1905.godine započela čuvena Nadežda Petrović, Galerija SLU je od svojih početaka, septembra svake godine u selu Sićevo nadomak Niša organizovala desetodnevnu koloniju, tokom koje su se umetnici družili i stvarali okruženi živopisnom prirodom klisure.\nSićevački pejzaž u proleće, živopisni krajolik i jednostavna arhitektura bili su inspiracija učesnicima Grafičke radionice, koju Galerija SLU organizuje od 2005.godine. Do sada je u bižljivo biranim sazivima radionice stvaralo blizu devedeset umetnika iz Srbije, Bugarske, Grčke, Italije, Кanade, Belgije, Meksika, Poljske.\nPrethodni tekst„Nebeska tema“ o Vladi Divljanu premijerno u Vilinom gradu\nSledeći tekstNiš: Radnički nije uspeo da se plasira u finale Kupa Srbije


Hipermarketi poljoprivrednicima obaraju cene - AgroFin\nNaslovna MAGAZIN AgroAnaliza Hipermarketi poljoprivrednicima obaraju cene\nGazdinstva za mleko dobijaju samo 30 odsto od prodajne cene koja se postiže u supermarketu\nKod nas poslednje dve decenije, a u Evropi i svetu već poodavno, prodajom poljoprivrednih proizvoda sve više dominiraju veliki trgovinski lanci. U Velikoj Britaniji, recimo, četiri hipermarketa kontroliše 75 odsto ukupne prodaje, a slično je i u Nemačkoj, Francuskoj, zemljama Beneluksa, Švedskoj… Trgovinska revolucija je institucionalno i organizaciono sistem (malo)prodaje poljoprivredno-prehrambenih proizvoda očito promenila iz korena. Pogotovo je to došlo do izražaja u zemljama u razvoju i tranziciji. Najviše zbog usklađivanja standarda kvaliteta sa zdravstvenom bezbednošću hrane o čemu se, u Evropskoj uniji, strogo vodi briga.\nEkspanzija super- i hipermarketa nije, naravno, mogla da zaobiđe ni naše tržište poljoprivrednih proizvoda. Brojna istraživanja pokazuju da je dve trećine tržišta trgovine na malo u rukama stranih kompanija. Najvećim delom belgijskog Deleza (Maksi, Tempo) i Agrokora (Idea, Roda ili Merkator) iz Hrvatske, dok domaći lanci Univerexport, DIS i GOMEX zauzimaju jednu trećinu tržišta, možda čak i manje. Zašto je i kako došlo do takvog nesklada između stranih i naših trgovinskih kuća posebno je pitanje koje zahteva daleko dublju analizu.\nBilo kako bilo, pojava hipermarketa je našim poljoprivrednim proizvođačima, koliko god su u početku verovali u suprotno, nažalost donela više štete nego koristi. Jer, istraživanje ukazuje da hipermarketi imaju svega jedan do dva odsto prometa od lokalnih proizvođača hrane. Uz sve to, zbog stvorene navike potrošača da se snabdevaju voćem i povrćem u velikim trgovinskim lancima i plaćaju na odloženo, znatno je opao promet u samostalnim malim prodavnicama, od kojih su mnoge upravo iz tih razloga morale da stave ključ u bravu, a snabdevali su ih lokalni poljoprivrednici.\nOvaj trend, na globalnom nivou, praktično je doveo do monopolske sprege trgovaca i prerađivača. Deblji kraj, po nepisanom pravilu, izvukao je primarni proizvođač, odnosno poljoprivredni sektor. Najilustrativniji primer za to svakako je koncentracija mlekarske industrije i monopol jednog prerađivača koji sa bezmalo 60 odsto učestvuje u ukupnom otkupu i preradi mleka u Srbiji. Gazdinstva za predato mleko, u zavisnosti od kvaliteteta, dobijaju samo 30 odsto od prodajne cene koja se postiže u supermarketu! Manje-više identično prolaze i proizvođači živine, jaja, svinjskog mesa… Poljoprivrednici svesno pristaju na niže cene da bi obezbedili kontinuitet isporuke. Pojedini proizvođači mesa, da bi obezbedili mesto u vitrinama hipermarketa, daju čak i određenu količinu besplatno!\nU svemu tome dodatni problem lokalnim proizvođačima hrane i porodičnim poljoprivrednim gazdinstvima, koji uspevaju da koliko-toliko sarađuju sa supermarketima, jeste konstantno obaranje cena uprkos povećanim troškovima proizvodnje i otežanim uslovima poslovanja. Uz sve to, trgovinski lanci, pogotovo strani, retko pristaju da, zbog stečenog imidža, ističu lokalno poreklo robe. Ako to i rade, da bi udovoljili lokalnim proizvođačima i potrošačima, te proizvode bukvalno „sakrivaju“, najčešće na donjim, najmanje uočljivim, policama.\nAli, da u trgovinskoj sferi može da se i drugačije radi, dobar primer je svakako dugogodišnja saradnja zrenjaninskog trgovinskog lanca GOMEX i Povrtarske zadruge „Carska bašta“ iz Mužlje. Povrtari svoje sezonske tradicionalne i sveže proizvode direktno dopremaju na rafove GOMEX-ovih prodavnica, a isplata je u roku od 15 dana. Time nisu samo proizvođači zadovoljni već i potrošači koji, umesto stranih, žele da kupe domaće proizvode.\nPrethodni tekstCene na berzama u periodu od 7. do 11. oktobra 2019. godine\nSledeći tekstKonkurs za podršku mladim poljoprivrednicima u 2019. godini


Pančevka Ivana Bogdanovski proglašena za prvu pratilju MISS Srbije 2019\nPančevka Ivana Bogdanovski proglašena je za prvu pratilju izbora za MISS SRBIJE 2019 koje je održano u sredu, 9. oktobra, u beogradskoj Kombank dvorani.\nU finale izbora ušala je sa titulom Miss Srema i prvi put je učestvovala na ovom takmičenju.\nIvana po proglašenju nije krila suze:\n"Presrećna sam, ovo je bila moja želja od samog početka. Želim da se zahvalim kompaniji Mis Yu i Vesni da Vinči koji su mi bili ogromna podrška u svemu ovome. Još sam u šoku, nisam sigurna šta je sledeće...", poručila je Ivana koja je dodala da joj je najveći oslonac bila NJENA MAMA koja je izbor pratila iz publike.\nPrvu i drugu pratilju proglasili su večeras ambasador Indije Subrat Batačardži i njegova supruga, dok je titulu onu najlepše nakon kraćeg govora Mis Srbije 2018. Sanje Lovčević proglasila direktorka kompanije Mis Yu Vesna da Vinča.\nDruga pratilja je Katarina Mićić iz Požarevca dok je za MISS Srbije izabrana Andrijana Savić iz Gornjeg Milanovca.\n(Blic Žena, foto: RAS)\nViše iz ove kategorije « Pančevac razbio staklo na zgradi policije pa uhapšen PANČEVO: Uhapšene četiri osobe zbog iznude »


UDARNO - U SAD otkriven jednostavan način za obaranje ruskih Avangarda i hipersoničnog oružja bez projektila | WebTribune\nHome SPEKTAR UDARNO – U SAD otkriven jednostavan način za obaranje ruskih Avangarda i hipersoničnog oružja bez projektila\nSAD nameravaju da napuste sistem koji upotrebljava projektile za uništavanje ruskih sistema Avangard.\nU Sjedinjenim Državama počeli su da razvijaju, sa ciljem naknadnog uvođenja na ratne brodove američke mornarice, borbene laserske sisteme, koji će služiti kao sredstva za odbranu iz vazduha od projektila.\nNa sličan način, Sjedinjene Države nameravaju da se bore protiv ruskog hiperzvučnog oružja koristeći lasersku energiju kao razornu silu.\nGeneral John Hyten, zamenik predsednika američkog načelnika štaba, smatra da je na ovaj način moguće uspešno boriti se protiv ciljeva koji lete hipersoničnom brzinom.\n„General je objasnio da je to„ samo energija u obliku svetlosti “, koja„ može uništiti ciljeve na isplativ način: bilo da je to krstareća raketa ili balistička raketa “.\n“Takođe je važno shvatiti tu značajnu naprednu tehnologiju i već smo veoma blizu, kako bismo osigurali da osmislimo i primenimo ove mogućnosti – rekao je Hyten, koji na mesto zamenika predsedavajućeg Združenog štaba dolazi do kraja ove godine.\nRusija se dugo oslanjala na razvoj laserskog oružja, međutim, većina ovih kompleksa je klasifikovana kao tajna.\nKonkretno, zvanično je poznato postojanje samo laserskog kompleksa Peresvet bez detaljnih informacija, ali se zna da je Rusija napravila i drugi laserski borbeni kompleks, za čije testiranje nema zvaničnih komentara.


Колико дуго уживамо у пиву? - ELEMENTARIJUM\nMeđunarodni tim istraživača nedavno je otkrio trinaest hiljada godina staru pivaru u izraelskom gradu Haifi\n„Ovo je najstarije svedočanstvo na svetu o alkoholu koji je proizveo čovek“, objašnjava Li Liu, vođa istraživačkog tima.\n„Ovo otkriće pokazuje da alkohol nije nužno nastao kao posledica pojave viška u poljoprivrednoj proizvodnji, već da je, bar jednim delom, proizvođen za ritualne obrede i duhovne potrebe“, kaže Liu, dodajući da se pivo ovde najčešće pilo prilikom odavanja počasti mrtvima.\n„Nismo pošli sa namerom da nađemo alkohol u kamenim sudovima, već smo samo želeli da istražimo koje su biljne namirnice ljudi konzumirali jer u arheološkim zapisima ima veoma malo podataka“, kaže Liu.\nPre no što je ovo istraživanje objavljeno, naučnici su verovali da proizvodnja piva datira od pre oko 5000 godina. Ipak, ovo otkriće nosi još nekoliko važnih poruka osim te da se u pivu uživa znatno duže nego što se mislilo. Naime, u zaključku svog rada, arheolozi kažu da pronalazak najstarije pivare na svetu baca novo svetlo na natufijsku kulturu, njihove rituale, i da „pokazuje širok spektar tehnoloških inovacija i društvene organizacije unutar njihove kulture“.\n„Pravljenje piva je bio integralni deo rituala i gozbi, kao i društveni regulatorni mehanizam u društvima u kojima je uspostavljena hijerarhija“, kaže Džijadžing Vang, koautor rada, dodajući da su u ovoj kulturi rituali bili mnogo važni, na šta ukazuje i činjenica se najstarija pivara nalazila na groblju.


WordPress optimizacja sajta - Izrada WordPress Sajtova - WordPress Web Dizajn\nBrzina učitavanja WordPress web sajtova je jedan od najbitnijih faktora koje Google uzima u obzir prilikom pozicioniranja web sajta.\nWordPress optimizacija brzine učitavanja web sajta\nBrzina učitavanja i otvaranja stranica web sajta može imati veliki značaj ukoliko se sajt veoma sporo i dugo otvara. U tom slučaju postoji velika verovatnoća da će posetilac napustiti web sajt i preći na neki drugi i na taj način se može izgubiti potencijalni klijent koji će otići na konkurentski web sajt. Zato je neophodna WordPress optimizacija brzine učitavanja.\nBrzina učitavanja WordPress web sajta je bitna za optimizaciju, ali i za korisnike koji ga posećuju. Od brzine učitavanja web sajta zavisi protok informacija, na koji način će one biti prikazane i koliko dugo će posetiocu trebati da pretraži i pregleda sve bitne informacije koje želi.\nUkoliko imate mogućnosti i ako se vaš web sajt trenutno hostuje na deljenom hostingu, razmislite o prelasku na VPS (virtual private server) server. VPS serveri obično dozvoljavaju sajtovima da koriste znatno više resursa servera (imaju više CPU i memorije na raspolaganju).\nHajde da zaključimo\nBrzina učitavanja web sajta utiče na zadovoljstvo korisnika, upotrebljivost sajta (site usability) kao i na konverziju;\nGoogle koristi brzinu učitavanja sajta kao manje bitan faktor rangiranja, mada može biti i drugačije ukoliko su konkurentski sajtovi po ostalim kriterijumima slični;\nVreme i brzina učitavanja sajtova može se znatno smanjiti nadogradnjom na kvalitetniji web hosting i primenom predloga i sugestija najboljih praksi koje pruža Google.


Kina želi da pristupi savezu transpacifičkog parterstva\nFoto: COSTFOTO / Profimedia\nMinistar trgovine Vang Ventao predao je kineski zahtev za pridruživanje sporazumu o slobodnoj trgovini u formi pisma novozelandskom ministru trgovine Dejmijenu Okonoru, saopštilo je kinesko ministarstvo trgovine kasno sinoć.\nCPTPP je 2018. potpisalo 11 zemalja, uključujući Australiju, Kanadu, Čile, Japan i Novi Zeland. Ovaj sporazum je ranije bio poznat pod nazivom Transpacifičko partnerstvo (TPP) i smatran je važnom ekonomskom protivtežom kineskom regionalnom uticaju.\nEU predstavila zvaničnu strategiju za Indo-Pacifik\n-Japan smatra da je potrebno utvrditi da li je Kina, koja je podnela zahtev za pridruživanje TE-11, spremna da ispuni izuzetno visoke standarde naše organizacije - izjavio je danas japanski ministar ekonomije Jasutoši Nišimura.\nTPP je bio ključan savez za strateški zaokret bivšeg američkog predsednika Baraka Obame prema Aziji, ali je njegov naslednik Donald Tramp povukao SAD iz tog sporazuma 2017. Pristupanje CPTPP bio bi veliki podsticaj za Kinu nakon prošlogodišnjeg pristupanja Sporazumu o slobodnoj trgovini 15-članog Regionalnog sveobuhvatnog ekonomskog partnerstva (RCEP).\n"SVAKO KO SE DRZNE..." Kina pod Sijem postala toliko moćna da parira Americi, ali niko ne sme da pisne o opasnosti koja je VREBA IZ PRIKRAJKA


SEEbiz.eu / RS / Beograd: Otvoren hotel Radisson Blu Old Mill\nHotel Radisson Blu Old Mill Aleksandar Vučić Beograd Thomas Swieca Erste Soravia grupa\nBeograd: Otvoren hotel Radisson Blu Old Mill\nDatum objave: 25.03.2015. - 23:38:00\nZadnja izmjena: 26.03.2015. - 09:41:02\nBEOGRAD - Hotel "Radisson blue old mill" svečano je večeras otvoren u Beogradu, a premijer Srbije Aleksandar Vučić poručio je investitorima da će i ubuduće imati podršku i grada Beograda i Vlade Srbije.\nHotel Radisson Blu Old Mill se predstavio kao jedan od aduta turističke ponude Beograda i idealno mesto za sastanke i poslovne događaje. Prvi dizajn-hotel u gradu, koji odražava autentični ambijent starog mlina, ugostio je visoke državne zvaničnike, privrednike i direktore velikih korporacija, vlasnike medija i brojne poznate ličnosti.\nKao investicija od 55 miliona evra, Radisson Blu Old Mill Beograd predstavlja tzv. fokus hotel u okviru Carlson Rezidor Hotel Grupe, jedne od najvećih hotelskih kompanija u svetu. Ovaj hotel svojim posetiocima predstavlja jedinstvenu priču, asocirajući kroz dizajn enterijera na zdanje starog mlina, kao i na simbole Beograda i njegovih dveju reka. Hotelski restoran i bar, pod nazivom OMB Larder plus Lounge, predstavljaju srpsku kulinarsku tradiciju. U ponudi je bogat meni, na kome su specijaliteti pripremljeni od svežih proizvoda nabavljenih od lokalnih proizvođača. Poseban pristup u pripremi tradicionalnih srpskih jela je zasnovan na kreativnim tehnikama modernističke kuhinje, što je potpuna novina u našem gradu.\n"U ovom trenutku, Beograd je jedna od najatraktivnijih poslovnih destinacija u regionu i mi smo oduševljeni perspektivom koju nudi ovaj grad, prvenstveno okrenut ključnim evropskim i regionalnim tržištima. Naši stalni gosti već poznaju brend Radisson Blu, a mi želimo da privučemo i što više novih posetilaca, za koje verujemo da će prepoznati naš izvorni koncept i nastojanje da zadovoljimo potrebe i očekivanja svakog našeg gosta. Beograd je stekao reputaciju "nove prestonice urbane i šik zabave", kao grad koji živi 24 sata dnevno, i mi smo veoma ponosni što smo deo ove atmosfere", kaže Thomas Swieca, direktor beogradskog hotela Radisson Blu Old Mill.\nVučić je na svečanom otvaranju naveo da je ova investicija vredna 55 miliona evra i zahvalio se osnivaču i direktoru Soravia grupe, Haneu Soraviji, kao i EBRD i Erste banci na ovoj investiciji.\nSoravia, koji se gostima obratio na srpskom jeziku, posebno se zahvalio Vladi Srbije i upravi grada Beograda što su omogućili da se realizuje ova investicija. Prema njegovim rečima, imali su velikih problema kada su hteli da realizuju ideju da investiraju u Srbiju i da je to bilo veoma teško dok nije došla nova vlada, koja im je mnogo pomogla da ono što su zamislili i ostvare.\nHotel Radisson Blu Old Mill je specijalizovan u pružanju usluga za poslovne klijente. Raspolaže sa 236 hotelskih soba, uključujući i 14 apartmana, moderan konferencijski centar i druge pogodnosti hotela visoke klase. Ovo je prvi hotel u Srbiji kome je dodeljen ekološki sertifikat Zeleni ključ za promovisanje održivog turizma, što predstavlja još jedan novitet na našem tržištu.